15 септември – Международен ден на точката | Моменти от класната стая\n← Проверете вашата готовност за училище\nМоят отговор е в „Друго“ →\nКакво може да започне с един малък знак върху лист хартия?\nМеждународният ден на точката е световен празник на творчеството, смелостта и сътрудничеството. Той започва на 15 септември 2009 г., когато учителят Тери Шей внася в класната си стая, книгата на Питър Рейнолдс „Точката“. (Гледайте видеото, за да разберете историята на Vashti)\n2. Филмът със субтитри на български език:\nТочката е историята за грижовни учители, които искат да вдъхнат на своите ученици смелост, увереност в собствените способности и самочувствие – „Аз мога!“.\nКакво започва с една малка точка върху лист хартия? Точката на Vashti, пробила листа, се превръща в пробив към доверието и смелостта, запалвайки пътешествие към себепознаниетото и споделянето, което стига далеч и днес вдъхновява безброй деца и възрастни по целия свят.\nВсяка година, Международният ден на точката вдъхновява деца и възрастни от много краища на света. Това, което започна като една история от страниците на една книга, се превръща в трансформатор на преподаването и ученето, тъй като подтиква хората от всички възрасти да преоткрият силата и потенциала на творчеството във всичко, което правят.\nСподелям това в началото на учебната година и то има отношение към резултатите, които получих от анкета в предишната ми публикация „Проверете вашата готовност за училище“.\nАнкетата показва, че голяма част от колегите все още не са готови с идеите си за първия учебен ден, в процес на търсене са и мисълта за този момент ги натоварва. Показвам това, не за да се надсмея над нечий резултат и не упреквам никого, просто искам да помогна. И според мен, Международният ден на точката може прекрасно да се впише в тематиката на първия учебен ден.\nОт къде да започнете. Може би първо да се регистрирате :). След това да изтеглите наръчника на учителя и да го разгледате. След това да планирате своя ден, който може да започне с историята на Vashti от „Точката“ на Питър Рейнолдс. Да повишите градуса на настроението с песента за Точката:\nДа се вдъхновите:\nИ… просто да направите своя знак!\nОставете си време за разговор. Предизвикайте учениците да свържат точките си. Биха могли да се получат прекрасни произведения на изкуството, ако се опитат заедно или по групи да направят пано от своите точки. Направете изложба, снимайте се и споделете своите творения с международната инициатива. Използвайте Hashtags #DotDay, #Makeyourmark или качете снимки във Фейсбук страницата им, може да си направите и Скайп свързване, като се присъедините към ТОЗИ урок. Накрая си раздайте сертификати, които ще може да изтеглите от сайта на инициативата.\nСега може да изтеглите плакати и брошури, с които да украсите своята стая.\nАко пък искате да започнете новата учебна година иновативно, като използвате новите технологии, тогава може да насърчите вашите ученици да създават художествени фотографии и колажи, търсейки своята точка в света на училището и извън него.\nПриложението за добавена реалност QuiverVision, предлага безплатен шаблон на точка, който учениците могат да декорират по свой вкус и след това да го сканират с мобилните си устройства, за да видят как собствената им точка ще „оживее“. Резултатът е изключително ефектен и може да въодушеви дори големи ученици. Вижте видеото:\nУчениците могат да направят снимка на своето произведение да я споделят в Туитър, Инстаграм, Фейсбук и др. социални мрежи под познатите вече таговете #DotDay, #Makeyourmark\nНадявам се да съм Ви вдъхновила с тази идея и да изживеете едно зареждащо начало със своите ученици на 15 септември 2015 г.\nPosted in Идеи, Празници, Размисли, тържества, Uncategorized\t| Tagged #eduBG, 15 септември, Dot Day, идеи, посрещане на ученици, предизвикателство, първи учебен ден, education\n4 thoughts on “15 септември – Международен ден на точката”\n30/06/2016 в 12:48\n11/09/2015 в 13:31\nНевероятна идея, благодаря! Регистрирахме се и вече 2 г клас сме една от милионите точки на планетата!\nPingback: Моят отговор е в „Друго“ | Моменти от класната стая\n31/08/2015 в 15:53\nПоредното интересно предложение!


Естествен камък травертин\nТравертинът е член на семейството варовици и представлява утаена скала с континентален произход. Травертинът е мономинерална скала, т.е. материалът се състои само от един минерал, като основният му компонент е калцит. Той може да съдържа също глинени минерали, хематит, лимонит и кварц.\nЦветът на травертин варира според съдържащите се минерали или органични примеси, както и от мястото. Травертинът често е жълт, бежов до кафяв, бял или сив. Благодарение на ниската си степен на твърдост, травертинът е лесен за обработка и особено подходящ за вътрешни приложения.\nПредлагаме ви част от цветово разнообразие на естествен камък - травертин, което можете да закупите от нас!\nЕстествен камък - травертин (12)\nТравертин TRAVERTINO VELLUTO - BAGNARA\nТравертин TRAVERTINO TOBACCO - BAGNARA\nТравертин TRAVERTINO TITANIUM - BAGNARA\nТравертин TRAVERTINO SILVER - BAGNARA\nТравертин TRAVERTINO ROMANO NAVONA - BAGNARA\nТравертин TRAVERTINO ROMANO CLASSICO - BAGNARA\nТравертин TRAVERTINO PERSIANO ROSSO - BAGNARA\nТравертин TRAVERTINO PERSIANO GIALLO - BAGNARA\nТравертин TRAVERTINO NOCE - BAGNARA\nТравертин TRAVERTINO GRIGIO - BAGNARA\nТравертин TRAVERTINO AVORIO - BAGNARA\nТравертин TRAVERTINO ARGENTO - BAGNARA


РОСТИ ЕООД > Публикации > Относно стратегията за усвояване на слънчева енергия у нас\nДобре дошли > Публикации > Относно стратегията за усвояване на слънчева енергия у нас\nОтносно стратегията за усвояване на слънчева енергия у нас\nУсвояването на слънчевата енергия поредством трансформирането й в електрическа или когенерационно (топлинно-електрическа) поставя много проблеми: научно-изследователски, технологически, технически, архитектурни, икономически и др. Търси се оптимално решение, като се взема под внимание и оцени изменението и развитието във времето на многофакторната зависимост на тази сложна задача.\nУчастието на слънчевата енергия в енергийния баланс на България сега и в перспектива е извън всякакво съмнение, независимо, че засега цената и е по-висока от тази на традиционните производители. Това се дължи на енергийната криза в световен мащаб и дикусионната сигурност на атомните централи.\nПредвид това, трудностите в усвояване на слънчевата енергия изглеждат преодолими и усилията успешни във времето.\nВ настоящето изложение се прави анализ на стратегията у нас за оптимизирано решение на енергийния принос на слънчевата енергия в общия енергиен баланс у нас. Предвид това, ще се обърне внимание на някои фактори оказващи съществено влияние на оценката за стратегическо развитие и усвояване на слънчевата енергия.\nСтруктура на слънчева енергийна система и съвременна технология за производство на слънчева енергия\nСлънчевата енергийна система включва: фотоволтаичен (ФВ) генератор, редуктор (преобразовател на постоянния в променлив ток), защитна система. ФВ-генератор се състои от ФВ-клетки, свързани серийно и паралелно със ФВ-панели, които осигуряват съответна планирана електрическа мощност. ФВ-клетки са направени от полупроводникови материали. Характерното е, че между светлинно облъчената и обратната страна на клетката се образува напрежение или ток при затваряне на веригата.\nПонастоящем, в зависимост от материала (силиции, кадмии и др.) и структурата на клетките (монокристални, поликристални, тънкослойни и др.) е постигнато усвояемост в производствени условия до около 20% от соларната енергия. При използване на когенерация т.е. получаване и на топла вода чрез охлаждане на ФВ-панели усвояемостта се увеличава. Това се дължи на повишената ефективност на охладените ФВ-клетки и на директното затопляне от слънцето на охладителната система.\nФВ-панели изискват да бъдат монтирани с оптимален ъгъл спрямо слънцето. Създадени са конструкции за автоматично следене на слънцето за повишаване усвояването на слънчевата енергия.\nДосегашните постижения не удовлетворяват изискванията за използване на слънчевата енергия като мощен фактор балансиращ кризисната ситуация скласическите енергоносители: нефт, газ, ядрено гориво и др. Ето защо сме свидетели на силен научен и финансов тласък в научни и технологични изследвания бързо променящи възможностите за усвояване на слънчевата енергия.\nНови изследвания и авангардни технологии за усвояване на слънчева енергия\nЛабораторни постижения и приложения дават убедително оптимизъм, че още в близките години ще настъпят революционни промени. Без да се представят подробности, могат да се споменат някои от тях.\nПостига се ефективност до около 96% абсорбиране на светлината. Този подход се основава на способността на дадено антирефлексно покритие да усвоява светлина с определена дължина на вълната и да отразява част от останалите честоти.\nПри новото антирефлекторно покритие, състоящо се от седем слоя, всеки слой не само абсорбира пропусната светлина, но и такава от отразената от по-долните слоеве на покритията. (Л.1).\nМного съществено значение в случая има факта, че отпада значението за изграждане на система за следене на слънцето в конструкцията на панелите. Независимо от ъгъла на огряване на панелите от слънцето при стационарно монтиране ефективността на същите остава много висока. Този факт има практическо, конструктивно и финансово значение особено за малки ФВ-системи, като покривните.\nТези модули са съставени от външен и вътрешен (генериращ) цилиндър, между които има специален пълнеж. Светлината попада почти винаги под прав ъгъл, като освен директната усвояват дифузната и отразена светлина (Л.2). Поради това, панелите не изискват специални наклони и следящи слънцето системи. Освен това се осигурява на въздуха естествен поток между цилиндричните модули за охлаждане. По-ниската и близка до оптималната експлоатационна температура гарантира по-добро усвояване на слънчевата енергия.\nСистемата включва наноструктури от цинков окис върху оптични влакна покрити с фоточувствителни субстанции. Вгражда се във фасадите на сгради или превозни средства. Оптичните влакна пренасят светлината до място в сградата, където вградени наноматериали ще генерират електричество.\nТази технология изключва необходимост от сегашните тежки конструкции за ФВ- панели. Достигната е за сега ефективност от 3,3%. Планира се 7-8% след модификация на повърхностната структура (Л.1).\nПрисъединяване на ФВ-система към електроенергийната мрежа\nОсновно значение в случая има електрическата мощност на ФВ-панели, които ще се включат за съвместна работа с електроенергийната система. (ЕЕС).\nОбикновено сградните (покривни и фасадни) ФВ-панели са с обща електрическа мощност близка до тази, която се консумира от съответните домакинства или промишлени потребители.\nФВ- паркове се строят за генериране на електрическа енергия върху големи земни площи. Тези слънчеви генератори са обикновено отдалечени от потребителите. Тяхната значителна мощност изисква реконструкция на старата или нова електрическа мрежа и електропроводи за връзка с ЕЕС.\nОчевидно, докато при сградното усвояване на слънчева енергия не са необходими или само значително малко промени в съществуващата електрическа мрежа, то за соларните паркове са необходими нови капиталовложения включително за земните площи и променените експлоатационни условия на работа в ЕЕС (регулиране на напрежение, честота, защити и др.).\nЗемята у нас е оценена според продуктивните възможности на почвата, климатични условия, релефни и технологични качества, пригодност за производство на различна растителна продукция и наложените ограничения за използване на земята. Оценката се дава в 1 – 10 категории. Най-добра е първа и най-слаба - десета.\nВ миналото притежаваната земя е определяла статуса на фамилиите – богати, заможни, бедни. Тя е осигурявала храната на човека и животните. За плодородието на земята в България съществува поговорката – бастун да забодеш, ще цъфне и върже.\nДнес земята е обезценена, много често неизползвана по предназначение, изоставени площи и ливади поради липса на животни.\nВ бъдеще цената на земята ще се възстанови адекватно на производителен капитал, производство на екохрани и екоживотновъдство, екопроизводство, пасища, ливади и др.\n1. Научните и технологични изследвания за усвояване на слънчева енергия се мотивират и създават в реални условия много бързо. Това се обуславя не само от целенасоченото финансово стимулиране, но и от остротата на енергийната криза.\nМного съществено значение има факта, че в процеса за усвояване на слънчева енергия отсъстват въртеливи и подвижни механични елементи. Необходимостта от такива елементи в другите съвременни електроцентрали (ТЕЦ, ВЕЦ, АЕЦ, Вятърни ЕЦ ) усложняват, както производството, така и подържането и експлоатацията на генериращите системи.\n2. Докато при гореспоменатите централи е достигнато ниво близо до граничните възможности, то бъдещето ФВ-системи е отворено.\nНаправеният анализ мотивира достатъчно основания да се направят следните изводи:\n1. Да се забави изграждането на соларни паркове. Същите отнемат земни площи (дори 10-та категория земя у нас е ценна) и изискват нови капиталовложения за промени в инфраструктурата на ЕЕС.\n2. Да се стимулират покривните когенерационни системи за усвояване на слънчева енергия.\n3. Целесъобразно е да се забави темпото за въвеждане на ФВ-системи до усвояване на нови поколения с по-голяма ефективност.\n1. Сп. Инженеринг ревю, бр. 2, 2010, юни.\n2. Нова технология за повече електричество, www.arei.bg, Инженеринг ревю, електроенергетика. Специално издание.


Блогът на Бирето: 01.04.09 - 01.05.09\nFUW So Close - Night 1 (30.04.09)\nДами и господа, вие сте с новия event на FUW, носещ странното име "So Close". Чувате theme song-a на event-a "Criminal" от Disturbed. Oчакват ни две солидни вечери с мачове за титлата по двойки и за титлата на FUW. Сега обаче започваме тази вечер с отборен мач между четири от представителките на нашата дамска дивизия.\nУинтър и Джери вече са на ринга. Първата гледа съсредоточено и за пореден път сваля всичките дрънкулки от себе си. Джери пък си подхвърля една ножица и се усмихва леко. Започва Prelude 12/21 и отборът на Нели и Ети слиза към ринга. Шампионката вдига титлата си и се усмихва мило на двете си противнички. Ети само поклаща глава и сваля маниакално отиващите й очила. Съдията оглежда ситуацията около себе си, забърсва изпотеното си чело и дава знак мачът да започне.\nWinter & Jerry vs Nelly & Eti\nЕти и Нели се разбират коя да започне мача, а Джери не дава избор на Уинтър да направи същото и се нахвърля върху противничките си. Яростната й атака избутва Нели извън ринга, а Ети остава да се защитава с ръце и крака от ударите на Джери. Тя е като подивяла. След няколко успешни удара в лицето Ети е повалена, Джери скача върху нея и притиска раменете й в ринга. Съдията брои... едно, две... не! Ети повдига едното си рамо и забива главата си в лицето на Джери. Успява да я повдигне с крака и да я хвърли зад себе си. Джери бързо опитва да я хване за краката, но Ети се сменя с Нели, която минава между въжетата, а след това и през тялото на Джери с брутално Копие! Това е краят! Едно, две... Уинтър рита Нели и спасява мача. Русокоската излиза извън ринга, а Нели само я проследява с поглед и изправя Джери на крака. Тя не може да се бори... получава DDT. Пак опит за туш, но този път се повдига. Нели се сменя с Ети, която се усмихва на Уинтър, след което се просва с коляно върху лицето на Джери. Едно, две... пак неуспешен опит за туш. Ети изправя противничката си на крака, но тя успява да я изрита в корема! Прилив на енергия! Джери се отблъсква от въжетата и забива Scissors Kick! Партньорките им изтръпнаха на място! Джери не може да опита туш, няма сили за това... Опитва се да се добере до своя ъгъл. Смяна! От другата страна влиза Нели. Шампионката и Уинтър се сблъскват в средата на ринга и започват да си разменят удари. Уинтър засилва Нели за въжетата, но пропуска при опита си да я посрещне с clothesline. Ети се опитва да се намеси, но е избутана от Уинтър с лакът в лицето. Уинтър се оглежда за Нели... и получава Копие от шампионката, която я дебнеше в гръб! Едно, две, три! Мачът приключва! Нели вдига победоносно ръце... и е просната по лице! Вероника изскочи от публиката и започва да й нанася удари!\nВероника налага Нели в гръб колкото се може по-злобно! Ети се качва на ринга... но не прави нищо. Тя само наблюдава боя! След няколко секунди дори се маха от тепиха и тръгва замислена към съблекалните. Нели се опитва да се противопостави на Вероника, но заради мача си преди малко не е в състояние. Вероника я захвърля настрани, след което я издебва и я просва с Lesbo Kick! Тя се усмихва злобно и иска микрофон.\n-Birov's Bitches Coalition... хаха, какво остана от BBC? Нищо! Всеки в тази група е загрижен само за себе си и очаква другите да са загрижени за него. Това обаче не се получава. Пилето ми, нашият... хъх... лидер, постоянно мисли за златни титли и други глупости. Ти... - тя поглежда Нели. -...си загрижена само за титлата си. Ти си негово копие. Ети пък се е изгубила сред еготата на двама ви. Е, ако тя мисли да търпи аз нямам такова намерение. Предизвиквам те, Нели... следващият event, ти и аз за Bra Championship-a. И без Пильо наоколо.\nВероника хвърля микрофона и слиза от ринга. Изглежда се е възстановила от контузията на крака си и изглежда вече не се счита за част от Birov's Bitches Coalition. Нели все още лежи на ринга, а ние се прехвърляме зад кулисите.\n-Готов ли си? - пита Курдавее, заснет от Gopero's Cam. Гоперо премества камерата ни и виждаме до него Xtreme, прегърнал титлата си и стиснал я сред пуха на палтото си.\n-Чакай, няма да се появя преди да е пристигнал отговорът от собствениците на компанията. Тази нощ ще остане в историята! - казва новият шампион и излиза от кадър.\nЕднo такси спира на паркинга на зала "Васил Левски", където се провежда нашият event. Камерите ни заснемат как Биров слиза от колата и вади саковете си. Качулката на суичърът скрива лицето му. Още преди да влезе в залата той е посрещнат от Силвия.\n-Антон! Антон! Бързо!\n-Какво? - промърморва той.\n-Нели. Онази кучка Вероника я преби.\nПри тези думи Биров пуска чантите и сваля качулката. Очите му се изцъклени от изненада. Двамата са със Силвия се засилват навътре, а ние се връщаме на ринга.\nMузиката на Торо започва и The Instant Classic се показва на рампата. Изглежда най-накрая е успял да се усмири и в момента не виждаме галон с бира в ръката му. В последно време като че ли алкохола ги сближи с Шефката, която му уреди този мач. Торо се качва на ринга, поздравява своите фенове, колкото и малко да са те, и обръща поглед към рампата. Ето го и Поникс, противника му в този мач. Това е първият му мач, след като на миналия event обяви, че напуска AVP. Да видим как ще се представи срещу The Instant Classic.\nToro vs Ponix\nДвамата започват борба в средата на ринга, но Поникс усеща, че това не е неговата територия и бърза да се откъсне от Торо. Прави го с dropkick в гърдите от място, който изхвърля противника му назад. Поникс мигновенно скача на въжетата, след което със задно салто от второто въже се просва върху Торо. Опит за туш, но неуспешен. Поникс отново тръгва към въжетата. Този път се качва на една от сглобките, но Торо успява да се изправи на време и го бута оттам! Поникс пада от сглобката извън ринга, като главата му се забива в коментаторската ми маса! Какъв удар... Мисля, че загуби съзнание. Торо слиза от ринга и се опитва да го повдигне. Трудно му, но все пак с мъки успява да качи Поникс обратно на ринга. Той също се връща там и опитва туш. Едно, две... Поникс се повдига! Торо не може да повярва! Изглежда ударът не е бил чак толкова силен колкото изглеждаше. Торо продължава с побоя, забивайки удари в лицето на Поникс. Изправя го в единия ъгъл и се засилва от отсрещния... скача с колене напред, но Поникс се подмества! Коленете на Торо се забиха в сглобката на въжетата и той пада по гръб. Поникс се олюлява, но успява да скочи на второто въже. Lionsault! Той се просна по корем върху Торо. Опитва туш. Едно, две... Торо се повдига. Поникс действа изцяло инстинктивно. Изправя се и започва да причаква Торо. Той е на крака. Поникс се засилва към Торо, но той се опитва да го посрещне с clothesline. Поникс минава под ръката му, отблъсква се от другите въжета и скача в гръб на Торо! След ритника в гърба The Instant Classic увисва на второто въже. Поникс отново се засилва, ще опита 619... Торо се маха от въжетата и Поникс не удря никой. Той е замаян след завъртането, Торо го хваща за ръцете в гръб, завърта го и го просва по лице с Unprettier! Едно, две, три! Мачът приключва с победа за The Instant Classic.\nТой се измъква от ринга и вдига ръка. Поникс се оказа сериозно предизвикателство. Ние обаче се пренасяме backstage.\nКамерите ни показват Биров, облегнал се на стената в съблекалнята на BBC, докато Нели си събира багажа.\n-Пильо просто е малко ядосана...\n-Ядосана?!? - обръща се към него Нели. -Пилето ти е мъртво! Изпречи ли се пред очите ми ще я умъртвя с ето тези две ръце. - тя вдига ръцете си към него, след което продължава с багажа.\n-Може би трябва да поговорим с нея....\n-Не! Трябва да я намеря и да смажа лицето й.\n-Добре, прави каквото искаш! - избухва и Биров. -Имам свои собствени проблеми. Ще трябва да се бия с отборните шампиони, като партньор ще ми е онова жалко нищожество BK. Питаш ли ме как се чувствам? Ти беше пребита, да, но можеш ли да си представиш какво може да очаква мен тази вечер?\n-Не ми пука какво те очаква! - изкрещява Нели. -Искам едно нещо да ти е ясно - Вероника е моя. Ще я накарам да си плати за всяка секунда, в която ме е дразнила досега. И ти не можеш да ме спреш... ако искаш да направиш нещо, то може да избереш страна, защото отношенията ти с двете ни не могат да продължат в синхрон. Или приятелката ти, или пилето ти.\nНели вдига куфара си и излиза от съблекалнята, а Биров рита ядосано някакъв стол. Хаха... егати фъна.\nСилвия вече е на мястото за интервюта и изглежда доста стресирана след случките тази вечер. До нея се приближава... Пекаж!\n-Ти... - изненадва се тя. -Какво правиш ти тук?\n-След неуспешна кариера като кечист и една провалена шега какво мога да правя, ма? Връщам се на старата си работа.\nВ този миг юмрукът му полита към камерата и очевидно операторът "Гошо" се строполява на пода, защото камерата пада. Пекаж я вдига, усмихва се в обектива, след което я насочва към Силвия.\n-Е... - започва тя. -Време беше някой да ме оттърве от това лайно. Но сега по-важното... дами и господа, моля посрещнете моя гост: Зото! - Зото се появява пред камерата и поглежда с не особено голям интерес към тялото на проснатия "Гошо". -Здравей, Тошо! След като ти разкри в миналия FUW Xclusive, че си претендент за титлата как се чувстваш преди мача си утре?\n-Надъхан, много ясно. И леко ядосан, защото косата ми не иска да стърчи. Важното обаче е, че утре ще получа шанс за титлата. Ама с Xtreme ш'се видим преди това де...\n-Замисляш конфронтация с него? - пита Силвия.\n-Конфор... к'во? Както и да е. Всъщност мисля да се изправя лице в лице с него в началото на шоуто, за да се разберем за някои неща.\n-Ок, Тошо. Пожелавам ти успех! - усмивка грейва на лицето на Силвия, а камерите ни прехвърлят на ринга.\nВреме е за отборен мач! И то не какъв да е. BK и Биров искаха шанс за титлата на FUW. Вместо това Шефката назначи мач за титлата по двойки, в който те трябва да са партньори. Да видим дали това странно партньорство ще проработи. Ето го и Биров. Много му се струпа тази вечер и той не изглежда никак доволен. Брадичката му трепери, гледа лошо... не е лесна и неговата. Той вече е на ринга, а под звуците на Burn Burn към ринга се насочва и BK. За разлика от друг път той е сериозен, не се поздравява с феновете и внимателно се качва на ринга, гледайки партньора си. Ето ги и техните противници! Reaper и Nojara идват на ринга с гръм и трясък и вдигат второто си подред отборно злато. Показани са кадри от миналия event, Stalemate, когато двамата спечелиха титлите в троен мач. Време е за първата защита. Съдията дава начало на мача и започваме...\nFUW Tag Team Championship: Birov & BK vs Reaper & Nojara (c)\nБиров и Reaper ще започнат мача. Reaper моментално заключва врата на своя противник, но той го запраща към въжетата, след което опитва да го посрещне с ASB (One knee facebuster)! Reaper обаче бута Биров назад и той пада на ринга по гръб. Няколко колена в тялото му и следва смяна с НожарА. Той влиза на ринга и скача от второто въже върху Биров. Опит за туш, но бившият FUW шампион се повдига още на 1. НожарА го изправя и го хвърля в единия ъгъл. Няколко плесници през гърдите на Биров карат феновете да охкат сякаш бият тях. НожарА забива един лакът в лицето на противника си, след което се сменя отново с Reaper. Той веднага застава в срещуположния на Биров ъгъл и се засилва към него... Биров се подмества и Reaper се забива в ъгъла. Роденият да бъде бог се възползва и му прави модифициран вратотрошач (inverted headlock neckbreaker), доизкарвайки въздуха от дробовете му. Двамата започват да лазят за смени... успяват! BK влиза на ринга срещу масивния НожарА, който едва не го премазва с опит за clothesline. BK обаче минава под ръката му, засилва се чрез въжетата и се плъзга по ринга, забивайки краката си в едното стъпало на гиганта. НожарА пада на едно коляно, а от легнала позиция BK го рита и в главата. НожарА е по гръб, а BK опитва туш... едно, две... повдигане. BK става и започва да дебне противника си, но Биров го пляска по гърба и съдията го отчита като смяна. BK не е особено доволен и блъска Биров в гърдите. Той само се усмихва, след което удря шамар на партньора си! BK също се усмихва, ще си го върне... Не! НожарА смазва и двамата в единия ъгъл! BK е изхвърлен от ринга, а Биров е проснат по гръб с powerslam. Опит за туш от отборния шампион... едно, две... Биров вдига рамото си. Смяна и на ринга отново е Reaper. Отборните шампиони хващат крайниците на единия претендент, вдигат го във въздуха и го пускат да се просне върху ринга. Отново опит за туш, но Биров пак се повдига. Reaper го вдига на крака, след което му прави belly-to-belly суплекс. Едно, две... BK прекъсва броенето! По доста странен начин обаче.. той избута Reaper от Биров и сега го налага! Бие собствения си партньор. Reaper се ухилва, след което се сменя с НожарА. Той влиза на ринга и двамата се нахвърлят върху биещите се претенденти. За минимално време бившите FUW шампиони бяха разхвърляни от NojarA и Reaper. Reaper опитва да вдигне Биров за Jackhammer, но Биров му бърка в очите и шампионът го изпуска. НожарА се опитва да хване Родения да бъде бог, но BK му скача в гръб. И все пак отборният шампион просва и двамата претенденти. Чакай... Йо и Файнъл се появяват на рампата. Те идват до ринга и показват средняци на НожарА. Той тръгва след тях! Излиза извън ринга и почва да ги гони. Хваща Файнъл и го просва с един удар, след което продължава след Йо. Reaper поглежда към партньора си и вдига ръце. Обръща се и получава ASB! Биров просто смаза лицето му, а отборният шампион отскача назад... и попада в ръцете на BK! PunX_n0t_DeaD (Тwist of Fate) е забоден! Биров вече дебне за Копие! И то дебне собствения си партньор! BK обаче ляга за туш, Биров умишлено изпусна момента да го просне. Той гледа с някаква странна страст в очите... с някаква злоба. BK приковава крака на Reaper. Eдно, две, три! Не може да бъде! Не може да бъде! Те взеха отборното злато...\nBK се отдръпва от Reaper, а Биров все още стои в ъгъла с психарския си поглед. Съдията дава единият колан на BK, а той гледа ту него, ту Биров. Вторият също получава златен пояс и го поглежда доволно. BK слиза от ринга и вдига титлата си, не сваляйки очи от Биров. Какъв обрат в главният мач тази вечер... те се мразят, по дяволите.\nИскате музика за душата? Искате да се почувствате все едно сте в Рая? Купете новия албум на "Човекът-глас след две водки" Тони Стораро - "Унианална"! Ремикси на всички негови хитове, събрани на едно място и преработени спрямо новите виждания на българите за музика. Не знаете как българина гледа на музиката? Като на софт-порно! Там сме! Само сега, от АРА Отпред и Отзад. Препоръчителна цена: 5,99 лв.\nStronger! Залата избухва в освирквания, а на рампата с чисто ново палто, нови, по-идиотски цайси и титла на рамо се появява Xtreme - новият FUW Champion. Той се качва на ринга и се оглежда много внимателно. Феновете показват средни пръсти и продължават да освиркват, а той отговаря само с една мазна усмивка. Изчаква ги да млъкнат, след което взима микрофон.\n-Ех, какво посрещане. Достойно за новия FUW Champion... тоест за мен! - освиркванията започват отново. -Знам, че предпочитате някой друг да е шампион. Зото... BK... Bulletproof... но всеки от тях се издъни в Elimination Chamber-a. Аз съм този, който честно си спечели титлата. Аз съм на върха на компанията в момента, но има едно нещо, което трябва да довърша. Курдав, моля те ела на ринга.\nNine thou започва и наистина Курдавее идва към ринга с плик в ръка и микрофон. Качва се на ринга и подава ръка за поздрав на Xtreme, но той не го удостоява с ръкостискане. Вместо това го поглежда изпитателно и леко изпотения Курдав вдига плика.\n-След като вече съм част от "говорещия персонал" в компанията, днес бях уведомен, че съм избран да направя важно съобщение, касаещо цялото FUW. Става дума за подписката, която Xtreme събра и чиято цел беше да свали Шефката от поста главен мениджър на FUW. Шефке, моля те ела на ринга, за да чуеш какво са отговорили собствениците.\nXtreme и Курдавее поглеждат към рампата и не след дълго започва музиката на Шефката. Тя се появява с галон в ръка и във видимо нетрезво състояние. Залитайки се опитва да стигне до ринга, но на едно място се рита. Нашият репортер НикитУ ЛазарУв дотичва и й помага да стигне и да се качи на ринга. Тя се опитва да удари Xtreme, но НикитУ се опитва да се усмири. Шефката го бута настрани, след което се провиква в лицето на Курдавее:\nКурдавее прави лека физиономия заради алкохолните изпарения изпратени в лицето му, но отваря плика и започва да чете:\n-"С решение на собствениците на FUW лицето, известно като Шефката, запазва поста си на главен мениджър на шоуто..."\nШефката надига победоносно ръце и показва среден пръст на шокирания Xtreme. Курдавее обаче дава знак, че ще продължи да говори.\n-"...като ще има една основна промяна. Тя ще дели властта над шоуто в отношение 50 на 50 процента с един ръвноправен съ-главен мениджър."\nШефката вече не е толкова доволно, а на усмивката на новия FUW шампион се появява усмивка. Публиката мълчи, затаила дъх преди да научи името му.\n-"Този съ-главен мениджър бе избран заради дългия му престой в компанията и увереността на собствениците, че ще се справи и с тази работа".\n-Кой е бе? - изкрещява Шефката на Курдавее. Той се стряска и пада назад, като единственото, което успява да направи е да посочи зад нея.\n-Името му... - казва Курдавее. -...е НикитУ ЛазарУв.\nНе мога да ви опиша какво става на ринга. Моята челюст не виси, защото трябва да коментирам, но и Xtreme, и Шефката, и НикитУ са с провиснали долни устни. Публиката започва да аплодира новия главен мениджър. Той лека-полека започва да се усмихва, осмисляйки новия си пост. Шефката е бясна! Тя опитва да го удари, но той слиза от ринга и смеейки се тръгва по рампата. Xtreme стои в единия ъгъл, прегърнал титлата си и смеейки се на случилото се. Така приключва първата вечер от това шоу, дами и господа. Бъдете с нас и утре... за да видим какво ще има да каже новия ни съ-главен мениджър.\nОт A.S.Birov в април 30, 2009 2 коментара: Връзки към тази публикация\nWWE Баклашовски истории 2009\nМина. И изпитът по история, и Backlash. Чакано PPV беше, най-вече заради интересните мачове в card-a. В този пост имам намерение не да се правя на анализатор на режисиран бой, ами да си марквам като хлапе, да си викам, и да СПОЙЛВАМ на негледалите, така че който се интересува от темата "WWE" и не е гледал Backlash (и не знае резултатите) да навакса, пък тогава да дойде да ми чете простотиите. А те ще са прости... оооо да... ооооо да. Та на който му се рискува да ми чете пълните идиотщини да натисне бутончето долу за преглед на целия пост :D\nТри (3!) марк-аута! Три (3!) душевни изцепвания! Трииииии! За какво говорим? За какво говорим? Ето за какво говорим: Backlash тази година започна с мач между Крисчън и Джак "Фъфълллл" Суагър. Добро мачле, доволно, макар и преминало под Суагъровска доминация. И накрая се случи това, което трябваше да стане още март месец: Крисчън шампион, копелетаааа! Взе я! Мамицата й! Взе я! Догодина main event на Мания! Там сме! За доказателство снимка с родилните напъни на Captain Charisma, желаещ да изкара от себе си кефа след спечелването на титличката:\nСладур. Продължаваме нататък! Втори душевен оргазъм, причинен този път от Ранди Ортън, aka баче Ранди. Той и неговото Legacy срещу Батиста, Шейн О'Мак и ННН стана доста приятно мачле със зверски (от маркска гледна точка) край. RKO за ННН - палци горе! Ритник в главата на ННН - палци горе! Едно, две, три... - всичко горе, пръскайки! Ето второто снимково доказателство, този път показващо как Ранди, вдъхновен от родилното щастие на Крисчън, се опитва чрез HHH да си осигури едно такова малко по-късно:\nИ дойде време за третия, финален оргазъм, който откъдето и да го погледнем си беше неочакван. В смисъл... за мен. Edge взе титлата на Сина. Аз очаквах Сина да го бие (отново), но не. Ежко спечели 9-тата си световна титла в рамките на 4 години. Рекордьор е, 100%. Снимка номер 3 ни показва Еdge, преминал през фазата на напъните и плачещ, гледайки новото си златно отроче:\nТрогателно, нали? Там сме! Яко корупция вирее в WWE, защото трите главни титли ги обраха мои хора. Така да бъде и занапред. Следващият път като пия (утре предполагам) ще пийна за здравето на новите шампиони. Да им е честито, а на вас лека нощ и евала, че издържахте да прочетете това.\nОт A.S.Birov в април 27, 2009 1 коментар: Връзки към тази публикация\nПрепоръчани песни - Част 29\nПесни, но този път нямащи нищо общо с Limp Bizkit. Този път имаме малко черно, малко жица и нещо по-комерсиално, но пък адски добре направено, в лицето на Майлоу. Six Days си е класика още от времето на третия Fast and Furious. Diamond Life е поредното добро откритие на EA Games, що се отнася до саундтраковете на NFS. ТаTu са ясни. Рускини, малки, лесбо... Представете си сърчице. За Майлоу казах - комерсче, обаче уникално добре направено. Кавърът на Ayo Technology е по-добър от оригинала, с перфектно звучене и приятния глас на този млад певец. И накрая theme song-a на тазгодишния WWE Backlash. Това е. Приятно слушане! И да, с бутончето долу ще видите целия пост :D\nГореспоменатите песни са без линкове и всичко е качено в архивче и в 4storing. Взех да намразвам data.bg истински и й нямам доверие. Така че:\nЗа следващия път (сигурно другата седмица) съм ви приготвил доста новички парченца, които определено си струват слушането. Мир!\nОт A.S.Birov в април 24, 2009 2 коментара: Връзки към тази публикация\nFUW Xclusive - 23.04.09\nБългарски люде, вие сте с FUW Xclusive, аз все още съм Неназованият коментатор и ние вече си имаме нов шампион на FUW. Няма да ви кажа кой, ако не сте разбрали ви давам последен шанс да проверите последния еvent. Но да се върнем към днешното шоу. Имаме един предвиден мач: Клео е поискала мач срещу Силвия, след като преди известно време Силвия лекичко я посрита след мач, в който двете бяха партньорки. Репортерката ни прие и тази вечер ще ги видим една срещу друга. Но като за начало да се прехвърлим зад кулисите, където доколкото разбирам Биров се кара с Шефката.\n-Пълни глупости! Аз заслужавам титлата! Аз трябва да съм шампион! Разбираш ли? Аз! - Биров крещи в лицето на Шефката, а тя надига една халба с бира и се опитва да не крещи. Е, не успява.\n-Няма да получиш такъв мач, защото не виждам с какво си го заслужил! Вече съм решила, кой ще е първият претендент за титлата и ще го обявя на следващия event. Ако искаш мач за титлата ще се наредиш на опашка!\n-Да, защото аз съм следващия претендент, нали? - BK се е облегнал на вратата и леко се усмихва. -Въпреки че бях прецакан от теб... - той поглежда Биров. -мисля, че Шефката осъзнава, че само аз съм достоен да получа първият шанс за титлата след Elimination Chamber-a. - Биров поглежда озлобено към BK, когато се обажда Шефката.\n-Не си ти, Краси. Претендентът е друг. Нито ти, нито Биров ще получите мач за титлата.\n-Но... това не е честно! - BK удря с юмрук по бюрото на Шефката. -След всичко, което преживях в последните месеци заслужавам мач за титлата! Опитаха се да ме убият, по дяволите!\n-Хм, така ли? - Биров се усмихва гадно, доволен от факта, че и BK няма да получиш шанс за златото.\n-Да, така! - BK се приближава опасно близко до него.\n-Хей, хей, хей! - прекъсва ги Шефката. -Без насилие в офиса ми, защото ще ви скоча! Имам по-важни проблеми от това да се занимавам с вашите проблеми. Искате мач за титла? Ще си го получите. Вие двамата на следващия event ще се биете с новите отборни шампиони Reaper & Nojara. И като знам колко много се обичате с удоволствие ще гледам този мач. Сега вън от кабинета ми!\nБиров и BK се споглеждат отново и след това излизат от кабинета. Малко след тях се появява Торо.\n-Искаха мач за титлата на FUW. Дадох им мач за отборното злато срещу Reaper & Nojara. Дано шампионите ги смелят, защото и двамата ми вдигат нервите.\n-Reaper и Nojara са точни момчета. - казва Торо. -Не случайно ти ги препоръчах.\n-А така. Идвай да пием! - Шефката маха с ръка на The Instant Classic, но той продължава да стои на вратата. Бавно започва:\n-Ок, но исках да попитам... можеш ли да уредиш някой мач и за мен? - в очите на Торо свети някаква странна искра. Не знам дали е от алкохола.\n-Нямаш проблем. Поникс иска да пробва сингъл кариера. На следващия event сте 1 на 1.\n-Поникс? Добре, нека да е той. - усмихва се леко Торо. -Ще почнем по-полека. Има време за всичко... сега да пием! - Торо влиза в кабинета, а ние се прехвърляме "backstage" дет' се вика.\nНикитУ ЛазарУв е зад кулисите с микрофон в ръка, а до него се приближава Зото. Не изглежда особено щастлив, като дори с едната ръка рови из косата си.\n-Добър ден, Зото, радвам се, че намери време да дойдеш при нас. - казва НикитУ. -Сподели какво е чувството да си участвал в първия Elimination Chamber?\n-Чувството е страхотно, няма що. Бях вътре. И к'во? Набиха ме. Xtreme би и спечели титлата. Не казвам, че измами. Би ме честно. Но все пак ме би и с'я... с'я реванш.\n-Да. - усмихва се леко Зото. -Аз съм главния претендент за титлата. Аз съм човекът, който на следващия event ще се бие с Xtreme за златото. И който ще се постарае да му го вземе.\n-Имаш големи шансове. С всеки опит се приближаваш все по-близо и по-близо до титлата.\n-Да, по-близо. И к'во? Печеля ли я? Не. Докато не я видя в ръцете си няма да съм доволен. И дори шоколада не ми помага... От следващия event обаче всичко се променя. Аз ще бъда шампион.\nЗото тръгва нанякъде, а НикитУ само го проследява с поглед, премигайки на парцали.\nДидо влиза тихичко в съблекалнята на КоЦкаР, а той си е надул "Късам ти нервите" на Емануаела и си танцува на спокойствие. След като вижда Дидо естествено спира. Двамата се гледа изнервено няколко секунди, след което Дидо леко притеснено проговаря.\n-Коце, виж сега... на миналия event... бих те, баце. Там... в отборното мачле. Помниш, нали?\n-Помня. И к'во?\n-Ами... мисля, че след като сме имали само един мач помежду си... сега трябва да имаме още един. И ще ти кажа защо.... - тук Дидо прави пауза по-дълга от нормалното.\n-Е, ще ми кажеш ли защо? - по едно време се обажда КоЦкаР нетърпеливо.\n-А да, ами... виж сега. Мачът помежду ни ще е перфектен начин да те усмиря и най-накрая да те накарам да осъзнаеш, че Милето няма място в FUW и ти нямаш нужда от нея около себе си.\n-Милето ми върши добра работа като мениджър, не виждам защо да няма място в компанията. Това, че ти все още не си забравил миналото и я искаш вън мен не ме интересува, сес? Сега те моля да напуснеш съблекалнята ми и не се тревожи за мача. Ще си го получиш на следващия event.\nДидо кима с глава и излиза от съблекалнята. КоЦкаР няколко секунди си тананика с уста, след което отново надува чалгийката и продължава с импровизираните танци.\nВреме е за мачът тази вечер. Под звуците на Ice Queen Клео се насочва към ринга. Виждаме кадри от преди няколко седмици, когато тя и Силвия загубиха отборен мач. След мача Силвия изрита няколко пъти партньорката си в корема и това доведе до този мач сега. А ето я и нашата любима репортерка! Песента с прекалено дългото име отново ми лази по нервите, а Силвия се качва на ринга. Тя записа победа и на FUW Stalemate. Да видим дали ще успее тази вечер или Клео ще си отмъсти.\nKleo vs Silvia\nКлео се засилва към Силвия още с биенето на гонга, но репортерката ни се навежда хваща приятелката на Дон Кур за краката, вдига я и я обесва на въжетата! Бърз опит за туш, но Клео се повдига. Силвия не губи време и започва да я рита. Все едно гледаме повторение на края на отборния мач, когато двете бяха партньорки. Клео е изправена на крака и захвърлена в единия ъгъл, където получава силен удар през гърдите. Това й изкарва въздуха, а последвалият Belly-to-belly суплекс я просва в центъра на ринга и наранява и гърба й. Силвия отново опитва туш, но пак имаме повдигане. Репортерката ни вече е изнервена. Вдига Клео на крака, но тя започва да нанася удари в коремната област на Силвия. Засилва се към въжетата, но е посрещната със Samoan Drop и отново е просната! На Силвия й писна. Изглежда ядосана. Хваща косата на Клео, вдига я на крака, а след това я качва на раменете си. Завърта се и я просва по лице с F-5! Опит за туш, съдията отброява до три и мачът приключва!\nСилвия вдига ръка и се усмихва мило на една от камерите, a ние сме почти накрая на шоуто. За финал искам да ви представя резултатите от първото пътуване на FUW зад граница. Наши кечисти имаха шанса да се бият с хора, работещи в WWE, в едно смесено house шоу. Ето ги и резултатите от това събитие, провело се в Мемфис, Тенеси, в задния двор на Джеф "TNA-не-са-конкуренция-за-FUW" Джарет:\n-Tag Champs vs Tag Champs: Carlito & Primo defeated Reaper & Nojara\n-Insane defeated Batista\n-Randy Orton & Birov defeated BK & John Cena (любимият ми мач за вечерта)\n-Chris Jericho defeated ZoTTo\n-Christian defeated Toro\n-FUW Champ vs WWE Champ: Xtreme defeated Triple H (контрира Педигри с... Педигри)\nFUW сме доволни от колаборацията с WWE и гледаме напред за още смесени ивенти на територията не само на Щатите, но и на милата ни българска родина. Това беше от нас, благодаря ви за времето и чакайте следващия ни event!\nОт A.S.Birov в април 23, 2009 4 коментара: Връзки към тази публикация\nThe dream diary of a deranged man\nСънищата са онази прекрасна част от човешкото съзнание, която мозъка ни създава, за да ни забавлява със свои собствени филми докато спим. Обичам да сънувам. В сънищата ми се случват понякога толкова странни неща, че се питам дали съм нормален. Друг път пък сънувам точно това, което искам да се случи. И естествено съм разочарован на сутринта, но това е без значение. Таааа... идеята на това тук е да сглобя един свой сън. Отделни грагменти вплетени в едно. Ани писа вече история, в която ставаше дума за сънуване, Тошо е разказвал свой сън тук... Е, време е и аз да отворя тази вратичка към себе си и да подраскам малко. Съжалявам ако някой не харесва факта, че съм писал в сегашно време и по толкова странен начин, но така чувствам, че трябва да бъде написан този текст. И осъзнах, че говоря прекалено много. Нека сънят започне сега...\nPS: Да, има нещо сбъркано в мен. С обич: Биров.\nОтварям очи. Все още съм в кабинета, всички ученици все още ме гледат. Погледът ми обаче е центриран върху Него. Ще го наричам Тъпото копеле или накратко ТК. Та ТК стои на няколко метра от мен, в другия край на стаята, и се е облегнал на някакъв шкаф. Държи се за разкъсаната устна. Хаха, нищожеството си мислеше, че ще ме подплаши. Чувствам се доволен, че го разубедих. Той обаче прекали. Не трябваше да си позволява да ме рита... Навеждам се и махам отпечатъка от обувката му от дънките си. Готов съм да ги нацапам с кръвта му обаче. Тениската, с която съм, също може да бъде пожертвана. Време е.\nТръгвам към него, а класът ни гледа. Сигурно са доволни - ще станат неволни зяпачи на бой на хора, които не познават. Tой вече не изглежда толкова сигурен, но тръгва към мен. Глупак. Причернява ми и губя представа за това къде се намирам, кой съм и какво правя. Когато се съвземам стоя над Тъпото копеле и юмруците ми се забиват един след друг в челюстта му. Проснат е на пода, а аз стоя върху него и размазвам лицето му. Вече не прилича на себе си. Заради мен. Опитвам се да спра. Трябва да спра, за да не го убия, а и вече не чувствам ръцете си. По-скоро ги чувствам сякаш тежат тон. Отдръпвам се от него някак инфарктно, уплашен дори от самия себе си. Оглеждам класа. Всички гледат в мен. Някои уплашени, други впечатлени. Те не са важни. Поглеждам го. Няма какво повече да му причиня без да го убия. Изглежда съм му счупил два пръста. Животът е весел. В този момент чувам скимтенето. Обръщам се и виждам кучето му.\nНе е нито много голямо, нито много малко. Вързал го е за един от чиновете. След като очите ни се срещат животното инстинктивно започва да лае. Аз също инстиктивно оголвам зъби и се усмихвам. Отдръпвам се назад. Изчаквам момента. Засилвам се с няколко крачки и ритам кучето. Ударът е достатъчно силен да го вдигна във въздуха. Каишката му обаче се опъва до краен предел и го спира в средата на полета му, най-вероятно чупейки крехкия му кучешки врат. То пада на пода, а аз вече съм тотално под контрола на яростта и адреналина. Затварям очи.\nОтварям ги. Не знам какво се е случило после. Губи ми се. Виждам, че в ръцете си държа джоб с шунка и се намирам на някакъв площад. Няколко секунди са ми нужни, за да осъзная, че чувам плач. Обръщам се и виждам братовчедка ми да плаче. Родителите й я прибират в една кола и потеглят. През стъклото виждам ужасеното й лице. Цялата е почервеняла. Какво я е разплакало? Какво е видяла? Оглеждам се и отговорът се появява пред лицето ми. Скелет със съвсем малко месо по него. Доколкото мога да преценя е кучешки. Казвам с малко месо по него, защото останалите парчета са разкъсани и разхвърляни около него в радиус от един метър. Кръв почти няма. Просто розови, леко кървави парчета месо. Сякаш някой го е надробил на ситно. Гледам го няколко секунди, след което поглеждам джоба със шунка. През главата ми минава мисълта колко много си приличат разкъсания кучешки труп и джобът ми. Надигам джоба и отхапвам една хапка. Боже... вкусен е.\nОт A.S.Birov в април 21, 2009 4 коментара: Връзки към тази публикация\nБирови брътвежи за WWE Supplemental Draft-a\nПише ми се на кеч тематика. Споменах в предишния пост, че първоначално точно това бе идеята на блога, така че няма да е лошо от време на време да си го припомням. Сори за всички, на които не им е интересно, но такъв е животът. Всеки пише за това, което го вълнува. Винаги може да подминете поста, въпреки че малко любопитство не пречи. Та след всички брътвежи няма да е лошо да спомена за какво мисля да пиша. Ами за WWE Supplemental Draft-a. Това е онова събитие след WrestleMania и след големия, главен Draft, в което по-ниско стоящите в йерархията кечисти сменят местоработата си. Или по-точно шоуто, в което се появяват. Това като цяло не е нещо важно, но точно в момента имам муза да поразсъждавам върху това, а и някои от тези хора са бъдеща важна част за WWE може би.\nЕто ги и самите преместванията с коментар за основното. След името на всяко шоу има списък с имената на хората, които отиват в него, независимо дали става дума за мъже или жени, въпреки че нямам намерение да коментирам дивите:\nRAW: Mr.Kennedy, Primo, Nikkie Bella, Chavo Guerrero, Hornswoggle, Carlito, Festus, The Brian Kendrick, Brie Bella\nКоментар: Интересно, че RAW също взе доста хора въпреки, че вече е тотално препълнено с масивни звезди. Кенеди обратно в RAW според мен е много лош ход. Той имаше нужда да остане в SMACKDOWN, да се успокои и да спре с контузиите, като бавно трябваше да го върнат на нивото, на което беше след WrestleMania 23 - бъдещ main eventer. Сега най-вероятно бързо ще го бутнат в борба за US титлата, а не знам дали има смисъл. Не му трябват feud-ове за midcard титли, а такива с по-големи кечисти, които да му помогнат да се издигне.\nОпасявах се, че с този драфт WWE тотално ще осерат отборната си девизия. Слава богу обаче и Карлито и Примо бяха преместени в червеното шоу, така че всичко засега е добре. Преместването на Фестъс обаче беше доста глупаво и най-вероятно е край на отбора му с Джеси. Първи разделен отбор. Чаво Гереро вече е асистентка на Вики Г., така че няма значение къде е. Браян Кендрик... ами него го чака може би също опит за спечелване на US титлата, след което едно довиждане. Разделянето му от Езикиел Джаксън също може да се брои за разделяне на отбор, втори подред.\nSMACKDOWN: Shad, Alicia Fox, Mike Knox, Candice, Ricky Ortiz, Layla, John Morrison, JTG, Dolph Ziggler, Charlie Haas\nКоментар: Шад и JTG заедно, което е добре. Поне Cryme Tyme се запази като отбор. Предполагам е с цел да им се обърне някакво внимание и да станат следващи претенденти за титлата по двойки (ако Priceless не я вземат де). Майк Нокс и Рики Ортиз отиват в SMACKDOWN просто, за да има джобъри там. Виж в Зиглър има някаква надежда за пуш, но може да е само временно. Просто образът не е нищо особено.\nВажното обаче е премастването на Джон Морисън. Сега е моментът за сериозен сингъл пуш. Вражда с Рей Мистерио за IC титлата е добро начало, друг вариант е feud с някой като Джеф Харди, за да бъде поиздигнат. Надявам се да не го закопаят. Искрено се надявам.\nЧарли Хаас беше приятна изненада що се отнася до преместванията. Според Yo The Real може да си остане на същото ниво, но аз мисля, че е възможен (и правилен) един пореден reunion на The World's Greatest Tag Team, този път овенчан с отборно злато. Те могат много да спомогнат за отборната девизия, а и без това като сингъл кечисти няма какво да ги правят.\nECW: Ezikiel Jackson, Zack Ryder, DH Smith, Natalya, Hurricane Helms\nKoментар: ECW не получи нещо кой знае колко важно. Езикиел ще има шанс да се помъчи малко в самостоятелни мачове, но не виждам докъде ще го докара. Зак Райдър е част от третия разбит отбор. И неговите шансове за сингъл пуш са малки. DH Smith дано имат намерение да го върнат в главния ростър, иначе не виждам защо обявяват преместването му. Той е вероятен член на Legacy в далечното бъдеще, така че защо да не се порадва малко на живота в ECW. Hurricane вече е нещо интересно. Може би и ECW титла ще види някой ден, след като се изредят Крисчън и Козлов. И може би Борн. Дано, дано. То се е видяло, че повече няма да види, което е жалко имайки предвид приличните му умения.\nКато цяло второстепенният драфт не беше нещо кой знае какво, но имаше и интересни имена. Морисън и Кенеди например. Дивите не са с особено значение, само ми е чудно дали ще лепнат Алиша Фокс на Edge. Това май и е единствения шанс за TV time. Отборната девизия пострада, това е сигурно. Интересно ще е обаче ако TWGTT се съберат, тогава всичко може и да е за добро. SMACKDOWN определено беше най-облагодеталствано от този драфт, да видим дали хората там ще получат шанс за развитие. Това е. Отиде ми музата. Мерси и лека нощ ;)\nОт A.S.Birov в април 15, 2009 3 коментара: Връзки към тази публикация\nFUW Title Histories\nТук ще бъдат събрани всички истории на титли в хронологичен ред + дата на спечелване - дата на загубване. Ще има добавена история и за всяка важна длъжност в компанията. При повторно шампионство със златни букви и в скоби ще бъде записвано поредното царуване с дадената титла. В квадратни скоби и в червени букви пък е обозначено колко успешни защити са направили шампионите досега/преди да загубят титлата.\nPS (13.04.09): Постът вече в полускрит, за да не си спойлне някой резултатите от невидяно шоу. Така че който се интересува да цъка на линка за преглеждане на целия пост.\nFUW Championship History\n1.BK  - oт 06.07.08 до 14.09.08\n2.Birov  - от 14.09.08 до 28.12.08\n3.Boj  - oт 28.12.08 до 31.03.09\n4.Xtreme  - oт 11.04.09 до 25.08.09\n5.ZoTTo  - от 25.08.09 до 14.02.10\n6.Comrade Dmitrii Angelov  - от 14.02.10 до 14.03.10\n7.Reaper  - от 14.03.10 до 29.06.10\n8.Xtreme  (2) - от 29.06.10\nFUW Tag Team Championship History\n1.AVP (Asoto/Valeto)  - от 27.07.08 до 31.08.08\n2.No More Bullets (Bulletproof/NMP)  - oт 31.08.08 до 14.09.08\n3.AVP (Asoto/Valeto) (2)  - oт 14.09.08 до 27.10.08\n4.Reaper/Nojara  - oт 27.10.08 до 28.12.08\n5.Теrzov/Nakren  - от 28.12.08 до 03.03.09\n6.Finally Real (Yo The Real/Final)  - от 03.03.09 до 10.04.09\n7.Reaper/Nojara (2)  - oт 10.04.09 до 31.04.09\n8.Birov/BK  - oт 31.04.09 до 28.06.09\n9.No More Bullets (Bulletproof/NMP) (2)  - от 28.06.09 до 10.10.09\n10.Dark Lords of the Sith (Darth Rado/Darth Goper)  - от 10.10.09 до 14.02.10\n11.Birov/BK (2)  - от 14.02.10 до 16.05.10\n12.AVP (Asoto/Valeto) (3)  - от 16.05.10 до 13.06.10\n13.Dark Lords of the Sith (Darth Rado/Darth Goper)  (2) - от 29.06.10\nFUW Bra Championship History\n1.Dobby T  - oт 28.12.08 до 14.02.09\n2.Nelly  - oт 14.02.09 до 05.06.09\n3.Veronika  - от 05.06.09 до 27.06.09\n4.Nelly (2)  - от 27.06.09 до 24.08.09\n5.Silvia  - от 24.08.09 до 20.12.09\n6.Charlotte  - от 20.12.09 до 04.04.10\n7.Eti  - от 04.04.10 до 01.08.10\n8.Shefkata  - от 01.08.10\n2008 Gold Rush Winner - Boj\n2009 Money in the bank Winner - ZoTTo\n2009 Gold Rush Winner - Comrade Dmitrii Angelov\n2010 Money in the bank Winner - NMP\n1.Don Kurleone - от 29.06.08 до 10.08.08\n2.Kleopatra (заместваща) - от 10.08.08 до 31.08.08\n3.Don Kurleone - от 31.08.08 до 07.09.08\n4.Shefkata - от 07.09.08 до 31.04.09\n5.Shefkata и НикитУ ЛазарУв - от 31.04.09 до 20.12.09\n6.НикитУ ЛазарУв - от 20.12.09\nОт A.S.Birov в април 13, 2009 3 коментара: Връзки към тази публикация\nFUW Stalemate (Night 2)\nМомци и моми, вие сте с втората нощ на FUW Stalemate. След невероятното шоу вчера е време за това, което всички чакахме - тази нощ ще бъде коронясан новият FUW Champion. Шестима души са готови да влязат в клетката и да се бият до смърт за титлата. Въпросът е кой ще си тръгне с нея? Само да се оплача, че отново отвсякъде кънти "Stalemate" на Limp Bizkit, но е нормално, тъй като това е проклетият theme song. Големия монитор светва със сцени от зад кулисите.\nКамерите ни показват кадри от съблекалните на участниците в тазвечершния Elimination Chamber мач. Дон Кур прави някакви изчисления на един лист; BK загрява, тичайки на място; Биров получава масаж от Нели; Зото гризе ту от един Mars, ту от един Snickers; Xtreme гали палтото си, окачено на една закачалка; Bullet тренира, запращайки юмруци в дланите на помагащия му NMP. Чака ни сериозен мач!\nЗад кулисите сме, а НикитУ ЛазарУв зализва косата си пред едно огледало. След като забелязва, че го снимат, той захвърля огледалото и се обръща към госта си. До него е Шефката, забила поглед в пода и странно умълчана.\n-Шефке, здравей! Исках да те попитам какво минава през главата ти след като снощи стана ясно, че Xtreme е започнал подписка, която цели да те свали от мястото ти на главен мениджър?\n-Какво минава през главата ми ли? - Шефката го поглежда. -Като изключим главоболието, това, което минава през главата ми, е гняв. Гняв заради простотията, която Xtreme е подхванал. Гняв заради това, че никой, ама никой, не се обяви в моя подкрепа. Гняв, че за да се успокоя снощи трябваше да пия сама цяла нощ. Сама! - Шефката поглежда камерата. -Xtreme иска да ме махне от поста ми и никой не се опитва да го спре. Е, така да бъде. Ще ви дам причини да ме искате уволнена.\nШефката напуска мястото за интервюта и НикитУ нервно се усмихва на камерата.\nСтранно защо веднага минаваме на сигналът, предаван от скритата камера на Gopero. Той изглежда следи Шефката... Тя въври забързано към офиса си, когато пред нея застава Торо.\n-Какво искаш? - пита Шефката.\n-Не искам нищо, спокойно. Просто осъзнах колко гадно се държат с теб повечето кафеняци тук и реших, че имаш нужда от малко подкрепа. А и каза, че няма с кой да пиеш. Е, насреща съм!\n-Сериозно? След всичко, което ти причиних?\n-Ти просто не ме пусна в Elimination Chamber-a. Той е тази вечер, така че на кого му пука. Предлагам ти да идем някъде и да се намлатим мощно. Навита? - Торо се усмихва чаровно, а Шефката кима замислено. И все пак му дава знак да я последва. Край... ще има някой натровен.\nЗото се люлее на един стол, бавно отхапвайки парче по парче от една Милка с лешници. Очите му са ококорени, косата - рошава. Краката му са свити към тялото. И тук се появява надпис: "Ако не искате някой ден да имате един такъв в дома си.... ползвайте Durex Anti-Tosho. Червено-черни, с аромат на сливова."\nAVP са показани да лежат в съблекалнята си. Асото е заспал върху Доби Т, Валето спи върху една пейка, а Поникс нервно потропва с пръсти по коляното си. Наоколо се търкалят бутилки с бира.\n-Момчета... - казва Поникс. -МОМЧЕТА! - след крясъкът му другите двама отварят очи. -Искам да ви съобщя нещо.\n-Кажи... - Асото премига на парцали и започва да рови из широките си панталони, сякаш търсейки съкровище на сляпо.\nПри тези думи другите двама скачат от местата си и го поглеждат с широко отворени очи, само Доби Т продължава доволно да си дреме.\n-Моля? - пита Асен.\n-Спокойно, ще обясня. - казва Поникс. -Нещата са перфектни, яко е с вас и т.н. Победихме Дарт Радо снощи, което си е постижение. Но все пак вие сте отборът, вие сте бивши отборни шампиони и трети човек някак не се връзва. Затова реших да напусна и да се пробвам самостоятелно в компанията или пък да си намеря нов партньор, с който да заформим един добър отбор.\n-Така става. Успех в бъдещите начиния, батка, аз лягам. - отцепва Валето и отново се връща към предишното си занимание. Асото стои няколко секунди забил поглед в земята, след което казва:\n-Дай да те гушна! - двамата с Поникс се прегръщат, след което и Асото се връща към спането. Поникс се усмихва и излиза от съблекалнята.\nДами и господа, момчета и момичета, време е! Дойде моментът за нашия главен мач, дойде моментът да разберем кой ще е следващият FUW Champion. Имаме 3-ма души, желаещи повече от всичко титлата, 2-ма бивши шампиони и може би най-големият проблем на всички тях е човек, който едва сега се намесва в борбата за титлата: Bulletproof. Тъй като мачът за пръв път се провежда в FUW нека ви обясним какви са правилата.\nМачът се провежда в кръгла метална клетка, затворена от всички страни и имаща само един изход. Клетката е по-голяма от ринга и той се намира в центъра й, като отстрани има изкуствен метален под, а зад четирите колони на самия ринг има четири стаи, долепени до клетката. Стените им са от прозрачен плексиглас. В началото на мача на случаен принцип се избират четирима участници, които влизат в стаите. Останалите двама започват мача. След това на всеки пет минути, отново по произволен принцип, се отваря по една от стаите и кечистът в нея се включва в боя. Така докато не се включат всички. През това време обаче някой може вече да е елиминиран, било то с предаване или туш. Последният останал в клетката печели мача, а в този случай и титлата. Това е. Клетката вече е монтирана около ринга, а ето ги и участниците.\nBurn Burn гърми из залата и пръв излиза не кой да е, а BK. С уверена стъпка той се качва на ринга и влиза в конструкцията известна като Devil's Playground. BК влиза в една от стаичките и изчаква вратата да бъде заключена отвън. Следващ идва Зото, който даде всичко от себе си в последните седмици, за да покаже, че заслужава титлата. Зото се вмъква в една от стаите и само поглежда към BK, който се е облегнал на клетката и търпеливо чака да дойде моментът да излезе. Третата стая ще е за Xtreme. Под звуците на Stronger той идва на ринга, сваля палтото си и се вмъква в предпоследната стая. Остана само една и тя е за... Bulletproof! Здравият кечист със сигурност няма да започне мача, а това му дава още по-голямо предимство. Той изчаква да го заключат и внимателно оглежда противниците си в другите стаи. Мисля, че вече е ясно кои ще започнат този мач. Дон Кур се появява на рампата и внимателно идва на ринга. Това е първият му мач след бруталната касапница през февруари, когато също имаше шанс да стане шампион на FUW. А ето го и неговият противник и последен участник в мача - бившият шампион Биров. Той нервно потрепва докато пристъпва в клетката. Вратата е затворена зад гърба му, а гонгът бие. Elimination Chamber-a започва сега!\nFUW Championship - Elimination Chamber Match: BK vs ZoTTo vs Xtreme vs Bulletproof vs Don Kurleone vs Birov\nБиров и Дон Кур за последно оглеждат клетката и противниците си, чакащи кротко в своите прозрачни стаи, след което се нахвърлят един върху друг. Дон Кур опитва захват на врата, но е засилен към въжетата. Биров се опитва да го посрещне с Копие още в началото на мача, но Дон Кур го прескача и Биров се обесва на второто въже. Донът се засилва от въжетата и опитва да изрита тила на Биров с двата си крака, но Роденият да бъде бог се премества настрани и краката на Дон Кур минават между въжетата. Той за момент се стряска - краката му са на металния под около ринга, а тялото му е между второто и третото въже. Биров веднага се възползва и с лакът в гърдите връща Дон Кур на ринга. Бърз опит за туш, но имаме повдигане. Биров изправя противника си в единия ъгъл и започва да забива бързи удари в корема му. Засилва го към отсрещния ъгъл и Дон Кур се забива там с гърдите си... Биров се опитва да се стовари върху него, но Донът се подмества и противникът му се просва върху сглобката. Курлеоне прилага "малкия пакет" и обръща Биров по гръб! Едно, две... не! Биров се повдига. Toй веднага става на крака, но е повален с clothesline. Отново опит за туш, но отново неуспешен. Роденият да бъде бог опитва да се изправи с помощта на въжетата, а Дон Курлеоне се засилва от другата страна на ринга. Биров обаче го вдига на гърба си и го прехвърля над себе си, право върху металния под около ринга! Ударът със стоманата бе наистина зловещ. Дон Кур се тресе върху метала и държи гърба си, а Биров пада на колене в средата на ринга. Чакай малко... броячът се появява на големия монитор. Публиката започва да брои оставащите 10 секунди до влизането на нов човек. Кой ли ще бъде? Три, две, едно... Светлините осветяват стаята на Xtreme. Той изглежда стреснат, но въпреки това се обръща към вратата на стаята си. Един съдия я отваря отвън и Xtreme вече е на металния под и е част от мача.\nТой веднага се качва на ринга и започва да забива удари в лицето на опитващия се да си почине Биров. Удар след удар размазват лицето на Биров, а Xtreme не се отказва. Той се засилва и забива и едно коляно в зъбите на бившия FUW шампион. Xtreme излиза извън ринга, върху металния под на Elimination Chamber-a, и вдига все още лежащия Дон Кур. Засилва го и го забива с гръб във вратата на стаята на BK. Той дори не трепва вътре, когато плексигласа започва да се тресе от удара. Дон Кур отново е вдигнат от Xtreme и този път лицето му е забито в клетката. Още веднъж и още веднъж... след третия път тялото му отскача назад и пада през въжетата върху ринга. Xtreme не губи време. Качва се на една от сглобките и дебне Дон Кур да се изправи. Биров обаче вече е на крака и бута Xtreme от ъгъла. Той пада върху металния под, но успява да го направи на краката си и веднага се връща на ринга, нахвърляйки се върху Биров. Размяна на удари между двамата, преди Дон Кур да ги просне с двоен dropkick! Той се появи ей така от нищото... въпреки удара, който нанесе, сега отново лежи по гръб и се държи за кръста. Кофти ситуация за него. Xtreme и Биров се изправят с помощта на въжетата, същото в другия край на ринга прави и Донът. Той обаче не очаква двамата да го нападнат задружно - двоен clothesline и Дон Кур отново е прехвърлен през въжетата и пак пада по гръб. Xtreme не губи никакво време и започва да налага Биров. Поваля го по гръб и след няколко удара в лицето му се насочва към въжетата. Биров лежи зашеметен и се опитва да се изправи, а Xtreme се наглася за скок от едната сглобка. Точно зад него се намира стаята на Bullet, който започва да пие по стъклото. Xtreme се обръща за секунда и точно в този момент Биров става на крака, скача върху сглобката и с belly-to-belly suplex изхвърля Xtreme право в средата на ринга! Сблъсъкът от падането беше брутален. Биров слага ръката си върху "Псуващата суперзвезда". Едно, две... не! Xtreme повдига рамо и се спасява от елиминация. Броячът отново се показва. Феновете пак броят, а този път светлината осветява... стаята на BK!\nДругият бивш FUW шампион влиза на ринга веднага след като вратата на стаята му се отваря. Биров тъкмо се е изправил и е отнесен с брутален jawbreaker! Той се хваща за челюстта и започва да се влачи по ринга, а BK вижда, че Дон Кур е на крака, хваща го през въжетата и със суплекс го връща на ринга. Xtreme също се изправя след бруталния суплекс от Биров, а BK си го наглася за PunX_n0t_DeaD! Xtreme контрира, рита BK в корема... това ще MMVДБА! Не! Дон Кур скача от място и с последни сили забива Dropkick в гърдите на противника си. Xtreme пада по гръб, а BK веднага опитва туш. Съдията брои до две, но имаме повдигане. BK пак е на крака, но Дон Кур се опитва да го нападне. Удари в корема на The Underclass Hero. Донът го засилва към въжетата, но BK се хваща за тях. Курлеоне тръгва към него, но се сеща за началото на мача и се спира на място. Голяма грешка! Биров му забива Копие! Той изскочи от нищото. Роденият да бъде бог се изправя, но BK го засилва към въжетата и го хвърля навън върху металния под. Xtreme е там, за да отдъхне и Биров се стоварва върху него! BK се обръща към Дон Кур, който се опитва да се изправи. Наглася си го за PunX_n0t_DeaD и прави хватката. Опит за туш... едно, две, три... Дон Курлеоне току що бе елиминиран. BK избутва тялото му извън ринга и по металния под на клетката, а съдиите отварят вратата, за да издърпат първия елиминиран. Биров и Xtreme се опитват да се изправят чрез въжетата. BK отива при тях и дърпайки главите им ги обесва на въжетата! Те падат по гръб върху металния под, а The Underclass Hero стои на ринга и се оглежда нервно. ZoTTo и Bulletproof все още са в стаите си и само наблюдават мача. Броячът отново се включва. 10, 9, 8... 3, 2, 1.... Bulletproof! Той ще е петият влязал в клетката.\nВратата на Bullet се отваря. Той излиза от стаята и изпуква врата си. Погледът му е фокусиран върху BK, който е заел позиция. Готов е за бой! И може би ще го получи, защото Bulletproof се засилва към него и го отнася като перце! BK е забит в един от ъглите и юмруците на Bullet започват да се стоварват върху тялото му. Има и няколко в лицето! Напомпаният кечист хваща BK за врата и го хвърля извън ринга, върху металния под. Излиза при него, след което го засилва в плексигласовата стена на една от стаите! Сблъсъкът беше брутален! Bullet хваща главата на BK и започва да търка вече разкървавеното му лице в клетката! BK крещи, но не може да се измъкне. Когато Bullet се отказва от тази си тактика, той хвърля BK настрани и се връща на ринга. Taм тъкмо се е върнал Биров. Той се нахвърля с рев срещу противника си, но Bullet го вдига на рамене и го просва назад с Samoan Drop! Това изглежда не му е достатъчно. Той изправя Биров на крака, наглася си го... и му забива Stunner! Биров отскача назад като кукла. Xtreme обаче се намесва в мача и напада Bullet в гръб. След няколко удара мускулестия кечист се свива, за да се защити, а Xtreme надъхано продължава с атаката си. Така е до момента, в който Bullet забива един десен прав в лицето му! Xtreme пада по гръб и се опитва да се осъзнае, а Bullet веднага се нахвърля върху него. Xtreme се опитва да се предпази, плъзгайки се извън ринга, но дори върху пода на клетката Bullet продължава да върви след него и да стоварва удари в тялото му. В това време броячът се задейства за последен, шести път. Ясно е кой ще влезе... Светлините огряват стаята на Зото и той се включва в мача.\nОще с излизането си от стаята той напада в гръб Bullet и дори успява да го върне на ринга, бутайки го през въжетата. Bullet няма време да се осъзнае и получава няколко удара в лицето, след което ритник в корема и DDT. Зото се опитва да го тушира, но Bullet се изправя още на 1! Зото хваща врата му, но Bulletproof вдига The Choco Addict във въздуха и го просва по гръб със суплекс. Bullet се изправя в центъра на ринга, когато вижда BK. Той все още кърви, но е застанал в единия ъгъл и внимателно гледа противника си. Bullet се обръща, защото усеща друго движение. Биров се държи за врата след Stunner-а, но е застанал в отсрещния ъгъл и е впил поглед в човека, който го просна преди няколко минути. Зото и Xtreme също се изправят и заемат останалите два ъгъла. Чакай... те се обединиха. Bullet e в капана не само на Chamber-a, но и на четиримата си противници. Toй се усмихва нагло и им дава знак да нападнат, а те точно това правят. Нахвърлят се върху него заедно и го засипват с удари. Той се опитва да ги отблъсне, но те са прекалено много. Когато някой е избутан назад, другите продължават с боя докато той се върне. Bullet не може да поеме контрол. И все пак намира решение! Пада между въжетата върху металния под и преди противниците му да се излезли от ринга обесва двама на въжетата - Биров и Зото! BK и Xtreme успяват да излязат, но BK е проснат с един юмрук, а Xtreme е засилен и ударен в една от плексигласовите стаи. Bullet се връща на ринга, а всеки мускул от тялото му трепери. Блъска Биров в гърдите и го запраща в единия ъгъл. Зото се опитва да се изправи, а Bullet си го наглася за Brainbuster! Вдига го във въздуха... когато BK забива ритник в лицето на Bullet! Той изпуска Зото и се обръща назад, където получава ASB (Codebreaker с едно коляно) от Биров! Отново инерцията го запраща назад, но все още е на крака. Зото го хваща през кръста, успява да го вдигне и да го просне с Chocolate Spinebuster! Bullet отскача от ринга, но се обръща по корем и се опитва да стане. Xtreme слага главата му между краката си и забива MMVДБА (Педигри). Toй опитва туш, а другите трима застават отгоре. Едно, две, три... Bulletproof беше елиминиран! Четиримата му противница се отдръпват и се просват в ъглите на ринга, а съдиите изкарват набързо Bullet. Бяха нужни 4-ма души, за да се справят с него. Сега тези четирима стоят в ъглите на ринга и се гледат озлобено. Двама бивши шампиони, Биров и BK, и двама, истински желаещи титлата - Зото и Xtreme. Мачът едва сега започва!\nЧетиримата се нахвърлят един върху друг, а публиката избухва при началот на мелето. Биров и BK се налагат, а Зото се заема с Xtreme. Двамата изпадат извън ринга и Зото успява да повали "Псуващата суперзвезда" с clothesline върху металния под. На ринга Биров е засилен към въжетата и посрещнат с лакът в лицето. Опит за туш от страна на BK, но Биров бързо се повдига. BK го изправя на крака и го забива в ъгъла. The Underclass Hero се засилва към стария си противник, когато Биров се подмества и BK се забива в ъгъла. Следва ритник в задната част на глават му и той пада през въжетата върху металния под. В същото време Зото бие главата на Xtreme в клетката. След няколко удара го хваща за главата и го хвърля на ринга. Зото обаче не е забелязал, че Биров се е промъкнал при тях извън ринга. The Choco Addict се обръща и получава Копие! Двамата с Биров отнесоха една от плексигласовите стени на една от стаите. Това беше просто брутално. Биров се изправя бавно, а BK се е върнал на ринга и просва с jawbreaker Xtreme. Тhe Underclass Hero се приближава до въжетата и е дръпнат отново върху металния под от Биров. Той започва да рита противника си. Изглежда необичайно озлобен! Застава при разбитата стая, където лежи Зото, и започва да дебне за второ Копие. Иска да забие BK в отсрещната! BK се изправя, а Биров се засилва с всичка сила... но BK се подмества и Биров се забива с главата си в плексигласовата стена! Какъв удар! На мястото на удара остана петно с кръв, а Биров се гърчи по металния под! BK го избутва с крака на ринга и също влиза там. Xtreme се опитва да атакува The Underclass Hero, но той го прехвърля над гърба си и Xtreme се просва върху пода на клетката, близо до Зото. BK си наглася кървящия Биров, след което се качва на една от сглобките. Чакай! Той продължава да се катери и се качва върху една от стаите. Държи се за веригите, съставящи покрива на Chamber-a. BK е откачил! Той скача оттам! Биров се подмества в последната секунда и BK се просва по лице върху празния ринг! Отскача оттам зашеметен и се опитва да се изправи на крака, държейки лицето и корема си... Биров го издебва и забива Копие! Съдията брои опита за туш... едно, две, три! Oще един човек е елиминиран и това е първият в историята FUW шампион BK. Биров се изправя на крака с доволна усмивка на лице. Кръвта се стича по лицето му... виждали сме това и преди. Биров се обръща и моментално е нападнат от Xtreme.\nДвамата са в центъра на ринга и си разменят удари. Xtreme поема контрола и засилва Биров към въжетата, след което го посреща с Spinebuster! Опит за туш... едно, две... Биров се повдига. Xtreme изглежда ядосан. Той забива още няколко удара в разкървавеното лице на Биров и го вдига на крака. Рита го в корема и си го наглася за MMVДБА, но Биров го прехвърля над гърба си! Xtreme се просва върху ринга по гръб! Биров веднага го рита няколко пъти, след което го изправя на крака и го засилва към въжетата. Xtreme се хваща за тях преди да се е ударил в сглобката, обръща се... и отнася ASB! От хватката той отскача назад и пада през въжетата върху металния под. Биров се изправя на крака... и е посрещнат с Chocolate Spinebuster от Зото! Той се е съвзел след Копието! Зото се наглася, феновете крещят от кеф, той се засилва първо от едните, после от другите въжета и забива Лакътя на шоколада в гърдите на Биров. Опит за туш! Едно, две, три! Той успя! Зото елиминира Биров! С измъчено изражение той се търкулва настрани, а съдиите изнасят неподвижния Биров, който започна този мач преди повече от половин час.\nOстанаха само двама. Един от тях ще е следвщия FUW Champion. Знаем какво е желанието и на Xtreme, и на Зото за спечелване на титлата. Зото вече се е изправил в единия ъгъл, а Xtreme влиза на ринга държейки се за челюстта. След този брутален мач двамата трябва да дадат всичко от себе си и точно това ще направят! Сблъскват се в средата на ринга! Започва борба, която Xtreme печели, прехвърляйки Зото през рамо. Рита го в гърба, след това и в лицето и опитва туш. Едно, две... повдигане. Зото веднага се изправя, а Xtreme oпитва да отнесе черепа му с коляно, но не успява. Вместо това е хванат в гръб и проснат назад с нещо подобно на обърнато DDT! Опит за туш от страна на Зото, но Xtreme се повдига. Зото го изправя на крака и го изхвърля извън ринга. Започва да търка лицето му в клетката, а Xtreme крещи. Успява да удари Зото под пояса и така се спасява... чакай! Xtreme хваща парче от разбития плексиглас и го забива в главата на Зото! Той пада отново на ринга. Xtreme мисли да използва плексигласа като оръжие. Той тръгва към Зото и вдига плексигласа, но The Choco Addict забива лакът в плексигласа и той се удря в лицето на Xtreme! Псуващата суперзвезда изпуска оръжието си... зашеметен е. Зото го хваща за ръката, засилва го към въжетата и го посреща с Chocolate Spinebuster! Не! Xtreme се измъква във въздуха и се озовава зад Зото! Обръща го и го рита в корема! MMVДБА върху плексигласа! Това беше брутално! Xtreme ляга за туш... едно, две, три! Зото е елиминиран последен и Xtreme печели този мач и овакантената FUW титла.\nСъдиите влизат в клетката и се опитват да съвземат Зото, а един от тях дава титлата на Xtreme. Toй пада на колене и започва да целува пояса. Качва се на въжетата и вдига титлата пред освиркващото го множество. Невероятен мач, дами и господа, и вече имаме нов шампион. Бъдете с нас и следващия път, за да видите какво ще се случи занапред в FUW.\nОт A.S.Birov в април 11, 2009 2 коментара: Връзки към тази публикация\nFUW Stalemate (Night 1)\nИ отново сте с нас след... няколкоседмично прекъсване. Да, нужно е кечистите ни да си почиват между ивентите, както и пръстите на автора... ъ-ъ, това последното не сте го чули/прочели. Аз съм Неназования коментатор, а вие сте с нашия пореден event. Тази вечер ще станете свидетели на първата нощ от него. Два мача за титли, един мач за чест и един смесен отборен мач. Утре вечер пък ви чака Elimination Chamber мача, който ще покаже кой ще е новия ни шампион. Не знам за вас, но аз съм надъхан. Theme song-a на турнира също ме надъхва, тъй като е на Limp Bizkit. Става дума за песента Stalemate, но това едва ли ви интересува особено. Важното е, че Курдавее вече е на ринга с насинено око и микрофон в ръка и е готов за шоуто ни.\n-Здравейте, аз съм Курдавее, а вие сте с второто издание на "На по курабийка с Курдавее". Днес на нашето родопско одеяло ще се осмели да стъпи една от основните личности в компанията, а също и мой стар познат. Дами и господа, моля посрещнете Xtreme!\nKanye West е създал Stronger точно, за да бъде еntrance song на Xtreme. С наперена походка и веещо се наляво-надясно кожено палто, той идва на ринга, сваля очилата си и сяда на диванчето за гости. Носи нещо, но не мога да видя какво. Не е наръчник за ругаене на китайски, това е сигурно.\n-E, добре дошъл. - казва Курдавее. -Поканих те, защото ти наскоро поиска от мен нещо, което ми се стори интересно. Започнал си интересна инициатива и... ъъ.... исках да разкажеш нещо за нея.\n-Ами първо искам да кажа, че те помолих да вземеш участие в инициативата, ти ме отряза, за което: мама ти деба! Второ, мисля, че моментът е подходящ да разкрия плана си. Както съм казвал неведнъж знам, че Шефката не ме харесва. Но не ми пука. Това, за което ми пука, е, че тази алкохоличка взима лоши решения за компанията като цяло. Аз искам да работя в стабилна компания, а FUW не е такава, точно заради алкохолизма на Шефката. Кое е по-важно за нея? Бирата или компанията? Мисля, че първото и точно за това започнах своята инициатива. - той вдига това, което донесе - прилича на списък. -Тук имам подписите на част от хората, работещи в FUW. Tе подкрепят петицията, наречена от мен "Махай се оттук, алкохилизирана кучко, преди да съм ти теглил майната". Ние не искаме Шефката да продължава да има такава важна роля в FUW, имайки предвид проблема й с алкохола...\n"Ще те върна в първи клас" прекъсва Xtreme и Шефката се показва на рампата. Тя изглежда доста озлобена и идва на ринга със стиснати юмруци, но Курдавее я спира да се нахвърли върху Xtreme.\n-За кой се мислиш ти? - крещи тя. -Ако искам мога да те уволня на секундата! Леке! Нищожество!\n-Мри ма! - е реакцията на леееко светлокосия кечист. -Това тук е само копие. Искам само да те информирам, че истинският документ в момента пътува към собствениците на компанията. Можеш да очакваш в най-скоро време информация, че алкохолизираният ти задник е уволнен. - Xtreme подхвърля петицията на Шефката и си тръгва.\n-Шефке, коментар? - пита Курдавее, а тя го поглежда с червените си очи, след което ожесточено започва да къса петицията. Хвърля листчетата на пода и обръща поглед към хилещия си от рампата Xtreme. Kaкво начало за FUW Stalemate!\nLove like winter се чува из залата и Уинтър идва на ринга. Изглежда по-надъхана и от предишния път, когато Нели се измъкна от ръчичките й чрез дисквалификация. Този път обаче ако има дисквалификация Нели ще загуби титлата. А ето я и шампионката! Под звуците на Duality тя се насочва към ринга с микрофон в ръце.\n-Ти май не разбираш, а? Трудно ти е да го осмислиш ли? Тази титла няма да бъде твоя. - Нели се качва на ринга и хвърля микрофона в лицето на Уинтър преди мачът да е започнал. Това разсейва претендентката и Нели й се нахвърля! Съдията нарежда да бият гонга и мачът за титлата започва!\nFUW Bra Championship: Winter vs Nelly (c)\nУинтър е по гръб, а Нели я засипва с удар след удар. Дърпа я за косата и бие главата й в ринга. Съдията спира шампионката, като това дава малко време на Уинтър да се изправи, но Нели връхлита отново и с колена в тялото претендентката отново е повалена. Little Miss Vixen излиза извън ринга и грабва метален стол. Връща се на ринга, но съдията я предупреждава, че ако го използва ще загуби титлата. Нели се спира за секунда, но това се оказва голяма грешка - Уинтър се е съвзела и я поваля с тяло, след което започва да я налага. Претендентката взима предимството в мача, като изправя Нели на крака и я засилва в единия ъгъл. Следва коляно в лицето, докато Нели все още е права, и булдог. Опит за туш, но шампионката се повдига. Winter не губи време, ами заключва главата й в headlock. Нели обаче успява да се изправи и да засили Уинтър към въжетата. На връщане обаче тя отново използва тялото си, за да повали Нели и да опита бърз туш. Едно, две, повдигане от страна на Нели. Двете бързо се изправят на крака. Уинтър пак атакува, но е спъната и се обесва на второто въже. Нели бързо се възползва, отблъсква се от другите въже и стоварва краката си в гърба на Уинтър. Опит за туш, но претендентката се повдига. Тя кашля след бруталното движение. Нели се възползва от предимството си и забива ритник в стомаха на Уинтър. Сега е ред на Little Miss Vixen да пробва хватка за предаване - Уинтър е заключена в Camel Clutch и отново натоварването пада върху гърба и врата й. Tя обаче се опитва да се надигне... успява! Хваща се за въжетата и съдията кара Нели да я пусне. Шампионката започва да се кара с него, а Уинтър отново опитва да се възползва засилвайки се към Нели. Шампионката прикляка и след скок от място Уинтър се оказва без мишене. Тя се просва по корем върху ринга, но бързо съумява да се изправи. Обръща се и получава Копие! Нели я забоде в ринга. Опит за туш... едно, две, три. Little Miss Vixen запазва титлата си.\nКамерите ни показват снимка на Люси Дяковска, последвана от кадри от лесбо порно и за финал - надпис "V is back on the next FUW event". Залагам 10 лв., че става дума за Вероника. Навитаци да се обзаложим?\nДон Курлеоне е застанал пред съблекалнята на No More Bullets и се оглежда нервно, когато оттам излиза NMP.\n-А! Какво искаш бе, шибек? - пита изненадано рапъра.\n-Bullet тук ли е? Трябва да говорим за бизнес.\n-Тук е. Ха! Ще говорят по бизнес... пушката и ПА! Хаха! - NMP продължава нанякъде, а Дон Курлеоне се престрашава и влиза вътре. Там Bulletproof е надул рап за надъхване и рита една круша.\n-Bullet... трябва да говорим. - казва Донът, а Bullet бавно се обръща.\n-You talking to me? Ha? - са думите му, а Дон Курлеоне изтръпва. Bullet обаче се засмива и тупа противникът си в Elimination Chamber-a по рамото. -Само се шегувам. Кажи сега какво те тревожи?\n-Нищо не ме тревожи. Просто си мислех, че ти и аз бихме могли да сме добър екип в Elimination Chamber-a. Moже да работим заедно и да отстраним останалите, след което накрая на мача да решим помежду си кой е по-добрия и кой ще е следващия шампион.\n-Добро предложение, да, да. Пошваме, да. - Bullet се хваща за брадичката и започва да мисли. -Проблемът е, че преди теб и Xtreme, и Биров идваха тук да предложат същото. Отрязах и двамата, не виждам защо да не отрежа и теб.\n-Бих могъл да ти платя добра сума. - намига му Дон Кур.\n-Намигни ми още веднъж и ти чупя главата, честно. Да, да. Пошвам. Не, сериозно. Нямам намерение да сключвам съюз с никого. Това е шанс, който чакам от адски много време. Възможност да стана шампион на FUW... Не забравяй, че съм най-едрия и здрав в Chamber-a. Аз не го забравям, сес? Знам, че имам преимущество и ще го използвам. А сега приятен ден и те моля да затвориш вратата след себе си. - Bullet се обръща и отново започва да рита крушата, а намръщения Дон Курлеоне излиза от съблекалнята.\nИскате да подобрите своя стил? Искате да направите нещо интересно с външния си вид? Купете си очила! Само сега множество промоции в магазин "Импулсаджия" ви очакват! Намаления на цените с 3 процента и множество нови модели очила. От класическите "Очи на мухата цеце" до хитовите имитации на очилата на кеч звездата Xtreme - розова рамка с формата на звезда и лепенка с китайско описание за това колко са качествени. Само сега в магазин "Импулсаджия"! Не изпускайте момента!\nPS: При закупуване на очила Xtreme получавате подарък гланц за устни и наръчник "Как да се снимаме като идиоти... за идиоти".\nAVP са вече на ринга, с тях е Доби Т. Поникс е с микрофон в ръка и изглежда има нещо за казване.\n-От няколко месеца в FUW вилнее една... сила, зовяща се Дарт Радо. Той мачкаше всеки по пътя си, мина и през мен и Валето дори, но сега ние от AVP мислим, че е време това да спре.\n-Точно така, баче. - ухилва се Валето. -Дарт Радо, тази вечер ти срещу нас тримата. Хендикап мач, кучко! Хехе, и ще видим дали ще успееш да минеш през всички ни наведнъж.\nВ този момент започва Имперският марш и Дарт Радо с масивната си крачка слиза по рампата към ринга. Доби Т бързо слиза от ринга, а тримата от AVP застават в защитни позиции, готови да посрещнат идващата заплаха.\n3-on-1 Handicap Match: AVP (Asoto, Valeto, Ponix) vs Darth Rado\nРадо е на ринга, а тримата му противници моментално му се нахвърлят. Той обаче за пореден път показва мощта си - хваща Валето и Асото за гърлата, а Поникс получава ритник в гърдите, който го захвърля назад. Опит за двоен Chokeslam за Асото и Валето, но те отскачат от ринга и ритат колената на Тъмният лорд. Той ги изпуска и те моментално се засилват към въжетата. Следва двоен dropkick в главата на Дарт Радо и той изпада извън ринга. Поникс се е изправил след ритника, засилва се и скача над въжетата право върху Радо. Асото и Валето слизат от ринга и започват да ритат поваления си противник. Засилват го в металните стъпала. Тъмният лорд е върнат на ринга и Поникс опитва туш, но е брутално изхвърлен, когато Радо се повдига. Асото и Валето един след друг стоварват колена върху лицето му, но и това не помага той да бъде туширан. Валето вдига Радо и го хваща за ръцете, докато другите двама го бият в корема. Дарт Радо обаче удря с каската си главата на Валето и се освобождава, след което рита Асото в корема и забива лакът във врата на Поникс. Асото е изхвърлен извън ринга, а Поникс получава Chokeslam! Това ще е краят! Не, преди Дарт Радо да опита туш е нападнат в гръб от Валето. Това обаче му донася само странично тръшване. Тъмният лорд се изправя и оглежда повалените си противници. Чакай! Доби Т се качи на въжетата. Тя гледа право в Дарт Радо. Той тръгва към нея... но получава dropkick в гърба от Асото. Валето става възможно най-бързо... и забива 619 (ритник през въжетатата със завъртане... абе... труден шит). Радо се надига след удара в каската му. В средата на ринга го чака отново Асото, който го хваща за раменете, опира колена в гърба му и пада назад. Дa, Backstabber! Поникс се е съвзел след Chokeslam-a! Той е на върха на едната сглобка и скача оттам. Corkscrew Moonsault! (задно салто със завъртане във въздуха) Дарт Радо бе премазан. Валето обаче е на друга сглобка и скача оттам със Senton Bomb (Бомбата на лебеда, ако някой се сеща...). Асото е последен с Shootin Star Press (задно салто, но скачаш напред). Той ляга за туш, а Валето и Поникс се хвърлят отгоре му. Едно, две, три... Радо беше победен!\nAVP започват да празнуват победата си, като Доби Т идва при тях. Четиримата вдигат ръце на ринга, а публиката ги аплодира. Те току що дадоха на Дарт Радо първата му загуба. Да им е честито!\nНикитУ ЛазарУв е зад кулисите с микрофон в ръка и се усмихва нервно на камерата.\n-Дами и господа, до мен е не кой да е, а самият Underclass Hero BK. Здрасти, Краси! Като бивш шампион на FUW какви мислиш, че са шансовете ти да спечелиш Elimination Chamber-a утре и да си тръгнеш като шампион?\n-Шансовете ми са много големи. - казва BK, а качулка скрива главата му. -Аз имам предостатъчно опит, за да се справя с всеки в клетката. Най-много ме притеснява Биров. Имал съм много мачове с него и знам на какво е способен. Знам що за гнида е и ще дам всичко от себе си, за да приключа с него веднъж и завинаги.\n-Биров не е единственият в клетката. Там са още 4 човека. Някой друг притеснява ли те? - пита НикитУ.\n-Bulletproof. Определено той. Силен е, има масивно тяло. Може да се окаже невероятна пречка и ще е може би най-труден за елиминиране. Другите не ме притесняват особено.\n-Не би и трябвало. - това е Биров! Той е точно зад BK. Тhe Underclass Hero се обръща и двамата застават лице в лице. -Това, за което трябва да се тревожиш съм аз. Не Bullet, не Зото, не Xtreme или Дон Кур. Мен, мен и меееен! И между другото... как върви разследването? Или човекът, опитал се да те убие, е прекалено труден за намиране?\n-Майната ти! Влезем ли в онази клетка ще те разкъсам! - BK избухва. -Ще те разкъсам на парчета! Разбираш ли?\nБиров се приближава до него.\n-Влезем ли в онази клетка ти ще си просто едно от 5-те препятствия, които ще трябва да туширам за титлата. Сега ако ме извиниш... налага се да те оставя. Имам по-важни неща за вършене от това да споря с теб. - Биров се усмихва и си тръгва, а BK го проследява с поглед.\nПредстои ни смесен отборен мач. Мач, в който има много замесени емоции и стари отношения. КоЦкаР и Милето ще се изправят срещу Дидо и неговата партньорка, в случай, че е намерил такава.\nЗапочва "Кой живее в гаража" и КоЦкаР се насочва към ринга танцувайки. Не изглежда никак притеснен от предстоящия мач. Милето друса гръд до него. Не, не танцува. Те си подскачат само докато ходи. Двамата се качват на ринга и КоЦкаР заглажда златните кантове по черните си риза и панталони. Милето пък се опитва да наложи контрол в сутиена си. Друг е въпросът дали успява... А ето го и противникът им: Дидо се появява на рампата под звуците на "Wind of Hope". Той се усмихва невинно както винаги, като този път е с микрофон в ръка.\n-Аз трябваше да си намеря партньорчица за този мач. И намерих, да не си помислите нещо друго. Миле, Коце... представям ви партньорката ми!\nСилвия се появява на рампата! Някакво странно доволно изражение покрива лицето й, докато двамата с Дидо се насочват към ринга. Гонгът бие и сме готови за мач!\nКоЦкаР & Мileto vs Dido & Silvia\nДидо очаква КоЦкаР да започне мача срещу него, но той само размахва пръст и излиза от външната страна на въжетата, а Милето влиза на ринга. Силвия влиза от другата страна и двете застават лице в лице. Силвия се усмихва мило в самото начало на мача, след което с брутален шамар поваля Милето на пода. Опит за туш, но партньорката на КоЦкаР се повдига. Силвия я хваща за косата и я вдига на крака, след което я блъска в единия ъгъл. Засилва се към нея, но Милето успява да вдигне крака и да ги забие в тялото на Силвия, която отстъпва назад. Милето се качва на второто въже и скача оттам, но Силвия я улавя във въздуха, след което светкавично я хвърля назад с belly-to-belly suplex. Опит за туш, но Милето отново се повдига. Силвия пак я вдига на крака, но Милето й бърка в очите, след което скача в своя ъгъл и се сменя с КоЦкаР. Силвия се сменя с Дидо и двамата врагове се вкопчват в средата на ринга. Дидо поема контрол, заключвайки главата на КоЦкаР с ръце, но той го засилва към въжетата, след коeто го хваща в гръб и го просва с German Suplex. Опит за туш, но Дидо се повдига. КоЦкаР иска да го унижи. Сменя се с Милето и държи Дидо... Милето забива шамар на някогашния си приятел, а КоЦкаР се смее злобно! Дидо обаче го удря с глава в носа, след което се измъква от ръцете му и го хвърля извън ринга. Милето стои като препарирана, а Дидо отива до своя ъгъл и се сменя със Силвия. И двамата са на ринга. КоЦкаР опитва да се върне, но тъкмо се качва и отново е изхвърлен от Дидо, този път от другата страна. Милето се опитва да нападне Дидо в гръб, но е посрещната от Силвия, която моментално я вдига на раменете си я просва с F-5! Ринга се разтресе почти толкова силно, колкото гърдите на Милето. Опит за туш и победата отива при Дидо и Силвия.\nДвамата победители вдигат доволно ръце на ринга, а Дидо гледа с лека усмивка и греещ поглед проснатата Милана. Как ли ще се развие тази история занапред?\nНели излиза от душовете в съблекалнята на Birov's Bitches Coalition, a Eти е забила поглед... в New Moon (Twilight-овски шитове), не в учебник по химия или биология. Когато вижда Нели, тя сваля за секунда очилата си и замислено я пита:\n-Видя ли рекламата "V is back on the next FUW event"? Maй става дума за Вероника.\n-И трябва да ми пука ли? - поглежда я Нели, докато бретонът й почти и скрива очите.\n-Не, защо да ти пука. Тя е най-добрата приятелка на гаджето ти, същата, която ние тотално оставихме без подкрепа, същата, на която не помогнахме след като влезе в болница. Мисля, че няма за какво да се тревожиш. Абсолютно нищо.\n-Иронията беше излишна. - усмихва се престорено Нели. -Вероника въобще не ме притеснява. Притеснява ме само фактът, че ми го няма черния лак за нокти. Ти ли беше или...\n-Антон. Антон. - казва Ети и отново забожда поглед в книгата, а Нели се намръщва. Мъка.\nЗото е показан да стои в някаква стая и да гризе някакъв шоколад, докато гледа празно в един плакат на Limp Bizkit (29 юни в България!). Той се обръща към камерата и леко надига едната си вежда.\n-Утре ми предстои участие в първия в историята на FUW Elimination Chamber мач. В него сме събрани хора, които по един или друг начин сме доказали, че заслужаваме да сме там. Аз заслужавам да съм там, нищо, че онези скапаняци говорят друго. Това е моят момент и ще спечеля титлата на FUW. Аз ще бъда шампион... ще бъда. - той отново чупи парче от шоколада, а ние се връщаме в залата.\nEvolution is a misteryyyy! Ето ги и отборните шампиони Finally Real. Двамата се насочват към ринга с уверена стъпка и се качват там усмихнати. Yo веднага взима микрфон.\n-Тази вечер ние получихме това, което поискахме от Шефката - мач срещу Nojara и Reaper, които под влиянието на Торо ни нападнаха миналата седмица. Искаме да им покажем, че не се страхуваме от тях. Да им покажем, че не се страхуваме да защитаваме тези титли... не се страхуваме и от развалени шницели.\n-Ние сме безстрашни. А и изглеждаме добре на снимки! - обажда се Файнъл.\n-Да, това е важно. Затова тази вечер вие ще имате шансът да наблюдавате троен мач за титлата по двойки. Нашата титла по двойка, шницеломаниаци! Това е странно, нали? Троен мач. Да, Терзов и Накрен, въпреки че в последно време не са отборът, който някога бяха, също ще участват в мача. Но нищо... те не ни притесняват. Защото ние сме...\n-Фотогенични, копеле! - изкрещява Файнъл, а Йо го поглежда като онази тъпееща иконка в Скайп и хвърля микрофона. Започват музиките на Reaper/Nojara и двамата идват на ринга. It's me bitchez подсказва за идването и на бившите шампиони Терзов и Накрен. Шестимата вече са на ринга и съдията дава начало на главния мач тази вечер.\nTriple Threat FUW Tag Team Championship: Finally Real (c) vs Reaper/Nojara vs Terzov/Nakren\nОще в самото начало бившите и настоящите шампиони се нахвърлят върху масивните Reaper и Ножара. Reaper е изхвърлен пръв от ринга, а партньорът му пада там малко след него. Yo се засилва и прескача въжетата, падайки право върху тях. Накрен се качва на една от сглобките и също се стоварва върху повалените тела на най-масивните участници в този мач. На ринга обаче Терзов и Файнъл започват да си разменят удари. Това все пак е мач за титла. Терзов съвсем нормално поема контрол заради ръста си и поваля Файнъл със силен clothesline. Накрен се връща на ринга и двамата бързо започват да налагат новия отборен шампион. Yo обаче го спасява, правейки dropkick от едната сглобка в гърдите на Накрен. Той пада извън ринга, а Терзов се нахвърля върху Yo. Файнъл връща услугата на партньора си и bulldog поваля Терзов, забивайки лицето му в ринга. Yo моментално прави Lionsault (задно салто от второто въже) и се просва върху Терзов. Опит за туш... едно, две... Накрен прекъсва броенето. Файнъл започва да го бие. Удари в лицето, ритници в тялото. Бившият шампион е затиснат в ъгъла, където получава и ритник в лицето от Yo. Терзов се опитва да се изправи, но шампионите много разумно го изхвърлят извън ринга. Накрен е вдигнат на раменете на Файнъл и Finally Real му правят Snapshot! Това ще бъде края... кракът на Накрен е прикован. Едно, две... Ножара и Reaper прекъсват броенето! Те буквално щурмуваха ринга и сега налагат двамата отборни шампиони. Yo и Final опитват да се възползват от бързината си, но не успяват. Yo получава Samoan Drop от Ножара, който след това се стоварва върху него с цялата си тежест. Файнъл нанася удари в лицето на Reaper, но той сякаш не ги усеща. Какво по... Reaper е странно напомпан. Той рита здраво шампионът в корема, след което го вдига над главата си и го просва върху Yo с Jackhammer. Имаме опит за туш - Ножара е върху Yo. Eдно, две... Терзов спасява мача! Той изрита Ножара в главата и сега налага Reaper. Той обаче продължава да се държи сякаш не усеща ударите и блъска Терзов назад - право в ръцете на Ножара! Той го просва с брутален суплекс върху размазания Yo! Много хитра тактика от страна на Reaper и Ножара. Файнъл същ е изхвърлен от ринга, след като отнесе Jackhammer. Накрен остана сам срещу Reaper/Nojara. Той се засилва към тях... и е уловен за гърлото! Двоен Chokeslam! Опит за туш и мачът приключва. Титлите току що смениха притежателите си.\nReaper и Ножара получават поясите от съдията и ги вдигат над главите си. Терзов гледа към Накрен, който току що бе смазан от новите шампиони. Това е третият мач, който приключва с туш върху Накрен. Файнъл се изправя на крака и се опитва да съвземе партньорът си. Дали приказката им свърши? Все пак загубиха коланите, за които се бориха толкова дълго... Това беше краят на тазвечершното шоу. Бъдете с нас утре, когато е Еlimination Chamber-a и ще стане ясен новият шампион на FUW!\nОт A.S.Birov в април 10, 2009 2 коментара: Връзки към тази публикация\nБилетите за Limp Bizkit вече са в продажба!\nПоследни прогнози за WrestleMania 25 и няколко над...\nWrestleMania 25 Preview: Shawn Michaels vs Underta...\nПрепоръчани песни - Част 28 (Bizkit Edition)\nWrestleMania 25 Preview: Triple H vs Randy Orton\nWrestleMania 25 Preview: Triple Threat World Heavy...


Лудогорец с интерес към бивш играч на Ман Сити - winner.bg\nШефовете на Лудогорец са харесали изявите на халфа на италианския Кротоне Ахмад Бенали.\nВ момента към родения в Манчестър футболист, който е юноша на местния Сити, има много запитвания и "орлите" ще се надяват да се преборят за подписа му.\nНе е изключено халфът да остане в Италия, като към него оферта е отправил Лацио.\nЛиванският национал успя да впечатли всички на Апенините с изявите си за Кротоне, което веднага доведе до интерес към него в страната и чужбина.\nВърба: Лошо начало на сезона